text:
L'articul complet su la cunvigne in Ladinie dulà che al è intervignût Argemì si cjatilu tal ultin numar de Patrie dal Friûl.
30/06/08
Par Argemì furlan obligatori a scuele
Ancjemò un intervent sui dirits linguistics dal popul furlan di bande di Aureli Argemì, inteletuâl catalan president dal CIEMEN za perseguitât di Franco pe sô azion di difese de lenghe catalane. Tabaiant a un incuintri cutun grup di gjornaliscj ladins e furlans al à dit che "la gnove leç di tutele [de lenghe furlane n.d.r.] e je masse debule. Si à di domandâ dut ce che al è just par une tutele serie. Il dirit ae lenghe e a pandile in ogni mût al è un dirit de persone: il furlan al à il dirit di jessi fevelât in plen, il stes dirit che al è pal talian, ni plui ni mancul". Sul teme particolarmentri discutût dal insegnament de lenghe furlane a scuele, Argemì al à declarât che " e à di jessi la obligatorietât, no si discût. Par esercitâ in plen il dirit dai furlans che si diseve prin. Po dopo cussì ancje i talians a vegnin a cognossi la lenghe che a àn dongje".
23/06/08
Il "bilinguisim" dal president Tondo
Tai dîs passâts e je stade publicade sul setemanâl de diocesi di Udin (daspò jessi stade publicade par sloven sul Primorski Dnevnik) une letare vierte al president Tondo su lis sôs declarazions cuintri di un bilinguisim reâl intes zonis là che e je presinte la minorance slovene. Naturalmentri la tematiche dal bilinguisim no interesse dome la lenghe slovene, ma e varès di cjapâ dentri dutis lis minoracis linguistichis presintis inte regjon (duncje ancje furlans e todescs).
Us indivìn a lei cheste letare une vore interessante (tal prin coment) a firme di Boris Rebernik di Lubiane. Nus pâr che lis ideis dal president Tondo in materie di dirits linguistics a sedin avonde confusionadis e, in spiete di vê un incuintri uficiâl, nus plasarès lei une sô rispueste, magari propit su chest blog. Isal un president che al vûl discuti cui citadins o aial pôre di vierzi un confront reâl su chestis tematichis?
Us indivìn a lei cheste letare une vore interessante (tal prin coment) a firme di Boris Rebernik di Lubiane. Nus pâr che lis ideis dal president Tondo in materie di dirits linguistics a sedin avonde confusionadis e, in spiete di vê un incuintri uficiâl, nus plasarès lei une sô rispueste, magari propit su chest blog. Isal un president che al vûl discuti cui citadins o aial pôre di vierzi un confront reâl su chestis tematichis?
20/06/08
Il vescul e il president
Leint il Gazzettino di vuê o cjatìn un articul che al fevele di un sgambi di batudis tra il President de Regjon Renzo Tondo e l'Arcivescul di Udin bons. Pietro Brollo (te foto).
O preseìn la declarazion dal bons. Brollo che al dîs: "Il furlan nol è un probleme: al è un valôr". E je une posizion che al à cjapât plui voltis e che nus fâs plasê. Dut câs, dal moment che si fevele di Glesie, o profitìn par fâ ancje une domande ae Arcidiocesi: ce fin aial fat il Messâl Roman par furlan, che al è fer a Rome dal 2006? O sperìn che i vescui dal Friûl a fasin sintî la lôr vôs alì de Cei par che alc si movi.
Par cui che nol savès, la motivazion e je une vore banâl, ma avonde ofensive pai furlans: la Cei no à voie di aprovâ la traduzion par furlan de Tertia editio typica, parcè che prime e à di sei finide chê par talian... Robis di no crodi!
Par savênt di plui su la cuistion dal Messâl, lait a lei il sît di Glesie Furlane e il sît de Patrie dal Friûl.
Tal prin coment, us metìn l'articul dal Gazzettino
O preseìn la declarazion dal bons. Brollo che al dîs: "Il furlan nol è un probleme: al è un valôr". E je une posizion che al à cjapât plui voltis e che nus fâs plasê. Dut câs, dal moment che si fevele di Glesie, o profitìn par fâ ancje une domande ae Arcidiocesi: ce fin aial fat il Messâl Roman par furlan, che al è fer a Rome dal 2006? O sperìn che i vescui dal Friûl a fasin sintî la lôr vôs alì de Cei par che alc si movi.
Par cui che nol savès, la motivazion e je une vore banâl, ma avonde ofensive pai furlans: la Cei no à voie di aprovâ la traduzion par furlan de Tertia editio typica, parcè che prime e à di sei finide chê par talian... Robis di no crodi!
Par savênt di plui su la cuistion dal Messâl, lait a lei il sît di Glesie Furlane e il sît de Patrie dal Friûl.
Tal prin coment, us metìn l'articul dal Gazzettino
Il president Napolitano e i dirits dal popul furlan
Il president de Republiche taliane Giorgio Napolitano (te foto) al è stât invidât a visitâ il Friûl par discuti dai dirits linguistics dal popul furlan e de autonomie de Regjon. Lu à declarât Arnalt Baracêt, in rapresentance dal Comitât pe autonomie e pal rilanç dal Friûl, che al à vût un incuintri a Rome cun funzionaris de segretarie dal president de Republiche taliane. Sperìn che cheste iniziative e judi il president de Republiche a vierzi i voi sul compuartament discriminatori che il Stât talian al à tai confronts des sôs minorancis linguistichis e su la vergogne de sostanziâl no aplicazion de leç 482 che lis tutele. Tal prin coment o cjatais altris informazions su la notizie.
19/06/08
Lenghis minoritariis e integrazion europeane
Ta chest blog si fevele dispès di lenghis propriis e di Europe. Doi concets che plui di cualchidun, invezit, al cîr di tignî disseparâts. Cence dismenteâ che a ‘nd è fintremai di chei che a rivin a dî: “Ce pierdìno ancjemò timp cun chestis lenghis locâls, o sin in Europe!”.
Po ben, di trop che i doi concets a sedin leâts e in ce maniere, si fevele tun libri che al ven presentât propit vuê, joibe ai 19 di Jugn, a Udin. Di fat, a sîs sot sere (18.00), in sale Ajace, si presente il libri di Marco Stolfo “Lingue minoritarie e unità europea. La ‘Carta di Strasburgo’ del 1981”. La iniziative, che si insuaze tai incuintris cui autôrs inmaneâts de Biblioteche civiche Joppi di Udin, e à la poie ancje dal assessorât comunâl pe culture e dal Club Unesco di Udin.
Il test al sarà presentât, in plui dal autôr, dai professôrs Silvana Schiavi Fachin e Claudio Cressati de Universitât dal Friûl.
Po ben, di trop che i doi concets a sedin leâts e in ce maniere, si fevele tun libri che al ven presentât propit vuê, joibe ai 19 di Jugn, a Udin. Di fat, a sîs sot sere (18.00), in sale Ajace, si presente il libri di Marco Stolfo “Lingue minoritarie e unità europea. La ‘Carta di Strasburgo’ del 1981”. La iniziative, che si insuaze tai incuintris cui autôrs inmaneâts de Biblioteche civiche Joppi di Udin, e à la poie ancje dal assessorât comunâl pe culture e dal Club Unesco di Udin.
Il test al sarà presentât, in plui dal autôr, dai professôrs Silvana Schiavi Fachin e Claudio Cressati de Universitât dal Friûl.
Il dirit di doprâ la lenghe proprie intes aministrazions publichis
Ta chestis zornadis la Provincie di Bolzan e à dât fûr un libretut che, cu la ocasion dai 25 agns di ativitât dal servizi dal difensôr civic, al ricuarde a ducj i citadins di chel teritori cuâi che a son i lôr dirits intai rapuarts cu la aministrazion publiche. Dentri a ‘nt vegnin ricuardâts une disine, tra di lôr al è ancje chel dal ûs de lenghe native. Il test al dîs cussì: “In ducj i ents publics de provincie di Bolzan o vês il dirit di vê une rispueste inte vuestre lenghe: par talian, par todesc e, tes valadis ladinis, ancje par ladin. I dipendents publics a àn di indreçâsi a voaltris a vôs o par scrit te lenghe che o vês doprât. Se o tacais cuntun “buongiorno”, cuntun “Grüß Gott”, o cuntun “Bun dé” o podês mostrâ la vuestre preference fin dal principi, in maniere informâl e cortese. Se, invezit, al è l’ent public a cjapâ contat cun voaltris, i tocje a lui almancul provâ a induvinâ cuale che e sedi la vuestre lenghe mari, par esempli su la fonde dal vuestri non o cognon.”
Tal prin coment o podês cjatâ cualchi considerazion in proposit.
Tal prin coment o podês cjatâ cualchi considerazion in proposit.
18/06/08
Rupel : pôc rispiet pe minorance slovene
Il ministri pal forest de Slovenie Dimitrij Rupel al à riclamât la atenzion del president de regjon Friûl-VJ Tondo sul fat che la minorance slovene no je rispietade a suficience. Tal prin coment lis declarazion di Dimitrij Rupel.
17/06/08
Preocupâts pes declarazions dal assessôr Molinaro
L'assessôr regjonâl pe culture Roberto Molinaro al à fat des declarazions une vore preocupantis su la aplicazion de gnove leç regjonâl sul furlan (declarazions che o cjatais intal prin coment). In sostance Molinaro al dîs che cheste Zonte regjonâl no vûl meti in vore la leç (L.R. 29/2007). Al somee che i nestris politics a sedin ancjemò restâts une vore indaûr su la tematiche dai dirits linguistics. I dirits linguistics a son apont dirits e no puedin cambiâ cul cambiâ di une aministrazion. Par capî miôr cuâi che a son i dirits linguistics dal popul furlan us conseìn di lei la "Risoluzion Arfè", un curt e sintetic document dal Parlament european dal 1981 (plui di vincj agns indaûr!). Cuissà se l'assessôr Molinaro e i components de Zonte regjonâl lu àn let! A lei ciertis robis che a disin al pararès propit di no ...
12/06/08
Il Comun di Udin al da il bon esempli
Il Comitât 482 al judiche in maniere positive i prins pas che la gnove aministrazion comunâl udinese, e in particolâr l’assessôr Kristian Franzil, e je daûr a movi sul front de politiche linguistiche pal furlan.
Daspò di un prin incuintri informâl cualchi zornade indaûr, îr l’assessôr Franzil al à clamât dongje une riunion là che a jerin rapresentants de ARLeF, dal Servizi regjonâl pes identitâts linguistichis, de Universitât dal Friûl, de Glesie udinese, dal Comitât pe autonomie e pal rilanç dal Friûl e dal nestri Comitât. Une sorte di prove gjenerâl par chê che e varès di deventâ une taule di vore continuative pes politichis linguistichis in Comun di Udin. Za chest al è un biel segnâl che si vûl fâ e che si vûl lavorâ cuntun spirt partecipatîf.
Ducj i partecipants si son cjatâts in cunvigne tal dî che la politiche pe lenghe furlane no à di jessi un dai tancj setôrs di intervent, ma un element trasversâl che al à di jentrâ in maniere graduâl e naturâl in ducj i setôrs. Parcè che il furlan – chest il spirt di fonde – al à di deventâ alc di normâl, di podêlu doprâ pardut e no dome di cualchi bande o, piês ancjemò, in cualchi ghet. Si trate, duncje, di inviâ un procès di “normalizazion” (tal sens di rindi normâl) de lenghe che al varà un moment di control tal belanç linguistic che il sindic Furio Honsell al veve za anticipât intant de campagne eletorâl.
L’assessôr Franzil al è cumò daûr a fâ un control dal personâl e des risorsis za disponibilis e a tiessi lis liniis di colaborazion cun chei altris assessorâts. Cun di plui, si è za daûr a elaborâ i prins progjets par incressi e svilupâ la presince dal furlan a Udin.
Lis ideis saltadis fûr intant dal incuintri a son tantis, si trate cumò di tacâ a meti jù dai plans di azion par tacâ a metilis in vore. Cu la cussience, dut câs, che no si trate di procès che si pues meti sù in cuatri e cuatri vot.
Come che al veve domandât il Comitât 482, no varessin po di mancjâ iniziativis che a cjapin dentri ancje sloven e todesc. Ancje parcè che Udin, se al vûl jessi pardabon capitâl dal Friûl, nol pues che tignî cont dal plurilinguisim de nestre tiere e al à di jessi un bon esempli pal rest des aministrazions furlanis.
Daspò di un prin incuintri informâl cualchi zornade indaûr, îr l’assessôr Franzil al à clamât dongje une riunion là che a jerin rapresentants de ARLeF, dal Servizi regjonâl pes identitâts linguistichis, de Universitât dal Friûl, de Glesie udinese, dal Comitât pe autonomie e pal rilanç dal Friûl e dal nestri Comitât. Une sorte di prove gjenerâl par chê che e varès di deventâ une taule di vore continuative pes politichis linguistichis in Comun di Udin. Za chest al è un biel segnâl che si vûl fâ e che si vûl lavorâ cuntun spirt partecipatîf.
Ducj i partecipants si son cjatâts in cunvigne tal dî che la politiche pe lenghe furlane no à di jessi un dai tancj setôrs di intervent, ma un element trasversâl che al à di jentrâ in maniere graduâl e naturâl in ducj i setôrs. Parcè che il furlan – chest il spirt di fonde – al à di deventâ alc di normâl, di podêlu doprâ pardut e no dome di cualchi bande o, piês ancjemò, in cualchi ghet. Si trate, duncje, di inviâ un procès di “normalizazion” (tal sens di rindi normâl) de lenghe che al varà un moment di control tal belanç linguistic che il sindic Furio Honsell al veve za anticipât intant de campagne eletorâl.
L’assessôr Franzil al è cumò daûr a fâ un control dal personâl e des risorsis za disponibilis e a tiessi lis liniis di colaborazion cun chei altris assessorâts. Cun di plui, si è za daûr a elaborâ i prins progjets par incressi e svilupâ la presince dal furlan a Udin.
Lis ideis saltadis fûr intant dal incuintri a son tantis, si trate cumò di tacâ a meti jù dai plans di azion par tacâ a metilis in vore. Cu la cussience, dut câs, che no si trate di procès che si pues meti sù in cuatri e cuatri vot.
Come che al veve domandât il Comitât 482, no varessin po di mancjâ iniziativis che a cjapin dentri ancje sloven e todesc. Ancje parcè che Udin, se al vûl jessi pardabon capitâl dal Friûl, nol pues che tignî cont dal plurilinguisim de nestre tiere e al à di jessi un bon esempli pal rest des aministrazions furlanis.
07/06/08
La liniute che e je sparide
Al è di cualchi an incà che si tint a scrivi il non de nestre regjon cence de liniute che e divît Friûl e Vignesie Julie. Une tindince che aromai e somee vê cjapât dentri un pôc ducj. Ma chê liniute ise stade pardabon gjavade vie?
Tal 2001 e je stade gjavade vie dal art. 116 de Costituzion de Republiche taliane, ma e reste inmò intal art. 131 e intes disposizions transitoriis e finâls de Cjarte costituzionâl e ancje intal Statût di autonomie de nestre Regjon. Duncje, al somee che la version plui juste dal non de nestre Regjon e resti chê cu la liniute.
Cun dut achel, te edizion de Costituzion de Republiche taliane voltade par furlan de Societât Filologjiche Furlane, la liniute e je sparide ancje ta chei articui là che te version uficiâl e sarès ancjemò, come che nus ven contât ta chest articul di Roberta Michieli publicât sul sît Lenghe.net.
Po stâi che tancj a pensin che no sedi une robe di pierdi timp daûr, ma la cuestion e je un tic plui serie. Nus ven ben spiegât tun libri jessût fûr che al è pôc e che al à non “Venezia Giulia – La regione inventata”. Il test, che al à dentri une vincjine di saçs di diviers autôrs, al è publicât de cjase editore Kappa Vu e al è curât propit di Roberta Michieli e di Giuliano Zelco.
La prossime presentazion di chest libri si le varà domenie ai 15 di Jugn a Aquilee, alì de sale dal Consei comunâl, a tacâ des 10 di matine. La iniziative, inmaneade de aministrazion comunâl aquileiese, e viodarà la partecipazion dai curadôrs e di un pôcs dai autôrs.
Tal 2001 e je stade gjavade vie dal art. 116 de Costituzion de Republiche taliane, ma e reste inmò intal art. 131 e intes disposizions transitoriis e finâls de Cjarte costituzionâl e ancje intal Statût di autonomie de nestre Regjon. Duncje, al somee che la version plui juste dal non de nestre Regjon e resti chê cu la liniute.
Cun dut achel, te edizion de Costituzion de Republiche taliane voltade par furlan de Societât Filologjiche Furlane, la liniute e je sparide ancje ta chei articui là che te version uficiâl e sarès ancjemò, come che nus ven contât ta chest articul di Roberta Michieli publicât sul sît Lenghe.net.
Po stâi che tancj a pensin che no sedi une robe di pierdi timp daûr, ma la cuestion e je un tic plui serie. Nus ven ben spiegât tun libri jessût fûr che al è pôc e che al à non “Venezia Giulia – La regione inventata”. Il test, che al à dentri une vincjine di saçs di diviers autôrs, al è publicât de cjase editore Kappa Vu e al è curât propit di Roberta Michieli e di Giuliano Zelco.
La prossime presentazion di chest libri si le varà domenie ai 15 di Jugn a Aquilee, alì de sale dal Consei comunâl, a tacâ des 10 di matine. La iniziative, inmaneade de aministrazion comunâl aquileiese, e viodarà la partecipazion dai curadôrs e di un pôcs dai autôrs.
Blog di Storie
E dal moment che o sin daûr a fevelâ di blogs, nus pâr di just segnalâ ancje une altre biele iniziative che e je stade metude sù propit ta chescj dîs di Sandri Carrozzo. Si trate di un blog dedicât ae storie dal Friûl, a tacâ di chê plui antighe. Il blog al à non propit Storie furlane e al è fat di plante fûr in lenghe furlane.
Compliments a Sandri e augurons!
Compliments a Sandri e augurons!
Il Sportel al torne a vierzi
La leç statâl 482/99 e previôt, tra lis altris robis, che lis aministrazions publichis dai teritoris là che si fevelin lis lenghis minoritariis tuteladis dal proviodiment a garantissin ai lôr citadins il dirit di doprâ, in forme orâl e scrite, la lôr lenghe proprie. Par vignî incuintri a chest dirit de int, la leç e previôt che i ents publics a metin sù dai sportei linguistics.
In Friûl – Vignesie Julie a son diviersis lis aministrazions che si son indotadis di un sportel linguistic, ancje se, magari cussì no, chest servizi nol è in vore pardut là che al varès di jessi. Cun di plui, par cui che al fâs il sportelist i problemis no mancjin. Il prin al è chel de precarietât. Propit chest probleme al à puartât diviers dai zovins che za si vevin cjapade sù une buine esperience a bandonâ chest lavôr par alc altri di plui sigûr.
Dut câs, a ‘nd è ancje tancj che cun snait a van indenant cun chest lavôr. Un pôcs di lôr, o forsit al sarès miôr di dî un pocjis di lôr, a àn tornât a inviâ une iniziative partide timp indaûr e po restade ferme par cualchi timp: il Sportel, ven a dî il blog dai operadôrs linguistics pe promozion de lenghe furlane.
“La idee – a spieghin dal messaç di rilanç dal blog – e je chê di meti a disposizion di ducj i operadôrs linguistics i materiâi produsûts fin cumò dai sporteliscj.” Cui che al à voie di dâur une man al pues scriviur ae direzion: sporteliscj@gmail.com
Compliments ai Sporteliscj e augurons!
In Friûl – Vignesie Julie a son diviersis lis aministrazions che si son indotadis di un sportel linguistic, ancje se, magari cussì no, chest servizi nol è in vore pardut là che al varès di jessi. Cun di plui, par cui che al fâs il sportelist i problemis no mancjin. Il prin al è chel de precarietât. Propit chest probleme al à puartât diviers dai zovins che za si vevin cjapade sù une buine esperience a bandonâ chest lavôr par alc altri di plui sigûr.
Dut câs, a ‘nd è ancje tancj che cun snait a van indenant cun chest lavôr. Un pôcs di lôr, o forsit al sarès miôr di dî un pocjis di lôr, a àn tornât a inviâ une iniziative partide timp indaûr e po restade ferme par cualchi timp: il Sportel, ven a dî il blog dai operadôrs linguistics pe promozion de lenghe furlane.
“La idee – a spieghin dal messaç di rilanç dal blog – e je chê di meti a disposizion di ducj i operadôrs linguistics i materiâi produsûts fin cumò dai sporteliscj.” Cui che al à voie di dâur une man al pues scriviur ae direzion: sporteliscj@gmail.com
Compliments ai Sporteliscj e augurons!
RAI par sloven, cuant in provincie di Udin?
Il rapuart jenfri radiotelevision publiche taliane e lenghis minorizadis nol è mai stât sempliç. Chel di podê viodi e scoltâ trasmissions inte proprie lenghe al varès di jessi un dirit di ducj i citadins, ma intal stât talian chest nol vâl pe plui part di chei citadins che no àn come lenghe native il talian.
Chest dirit nol è stât garantît nancje daspò che il Parlament al à fate buine la leç statâl 482/99 e che e je stade ratificade la Convenzion cuadri pe protezion des minorancis nazionâls. Di cuant che al è nassût il Comitât 482 si à batût par che la RAI e i Guviers talians a metin in vore ce che e domande la leç, ma nancje cui riclams rivâts des autoritâts europeanis si à rivât a movi plui di tant la situazion. Cul sfuarç unitari di diviersis realtâts de nestre regjon si à rivât a otignî une programazion radiofoniche sperimentâl cuotidiane in lenghe furlane su la RAI regjonâl (20 minûts in dì par sîs mês).
Dut câs, ancje par cui che al è plui indenant di nô su cheste strade, nol è masse ce stâ contents. Al è il câs, par esempli, de comunitât slovene de nestre regjon. Cun di fat, se e je vere che inte RAI e esist une programazion radiotelevisive in lenghe slovene, e je ancje vere che une part de comunitât slovene – chê de provincie di Udin – no pues gjoldi di chest servizi public.
Il contrat di servizi RAI – Ministeri des Comunicazions cumò in vore al previôt che lis trasmissions a cuvierzin dute la aree là che e je a stâ la comunitât slovene, ancje in provincie di Udin. Ancjemò tal 2005 la Regjon e veve dât un finanziament ae Comunitât montane de Tor, dal Nadison e dai Cuei par meti sù un implant di trasmission a Puriessim propit par cuvierzi la zone. Invezit nol è sucedût nuie.
La cuestion e je stade puartade ae atenzion de Zonte regjonâl di une interogazion fate indenant dal conseîr de Slovenska Skupnost, Igor Gabrovec (te foto). Intal document, Gabrovec al invide l’esecutîf a movisi par che ancje i slovens de provincie di Udin a puedin scoltâ lis trasmissions de redazion slovene de RAI. Par che si rivi a di un tant, si movin ancje chei altris rapresentants de minorance, a tacâ des associazions di riferiment de comunitât slovene. Ancje il Comitât 482 al à poiât e al va dilunc a poiâ cheste bataie.
A stâi daûr a cheste cuestion e je massime la stampe de comunitât slovene furlane. In mert si puedin viodi i ultins articui sul argomet (ducj e doi par sloven) publicâts sul Novi Matajur (06/06/2008) e sul Dom (31/05/2008).
Chest dirit nol è stât garantît nancje daspò che il Parlament al à fate buine la leç statâl 482/99 e che e je stade ratificade la Convenzion cuadri pe protezion des minorancis nazionâls. Di cuant che al è nassût il Comitât 482 si à batût par che la RAI e i Guviers talians a metin in vore ce che e domande la leç, ma nancje cui riclams rivâts des autoritâts europeanis si à rivât a movi plui di tant la situazion. Cul sfuarç unitari di diviersis realtâts de nestre regjon si à rivât a otignî une programazion radiofoniche sperimentâl cuotidiane in lenghe furlane su la RAI regjonâl (20 minûts in dì par sîs mês).
Dut câs, ancje par cui che al è plui indenant di nô su cheste strade, nol è masse ce stâ contents. Al è il câs, par esempli, de comunitât slovene de nestre regjon. Cun di fat, se e je vere che inte RAI e esist une programazion radiotelevisive in lenghe slovene, e je ancje vere che une part de comunitât slovene – chê de provincie di Udin – no pues gjoldi di chest servizi public.
Il contrat di servizi RAI – Ministeri des Comunicazions cumò in vore al previôt che lis trasmissions a cuvierzin dute la aree là che e je a stâ la comunitât slovene, ancje in provincie di Udin. Ancjemò tal 2005 la Regjon e veve dât un finanziament ae Comunitât montane de Tor, dal Nadison e dai Cuei par meti sù un implant di trasmission a Puriessim propit par cuvierzi la zone. Invezit nol è sucedût nuie.
La cuestion e je stade puartade ae atenzion de Zonte regjonâl di une interogazion fate indenant dal conseîr de Slovenska Skupnost, Igor Gabrovec (te foto). Intal document, Gabrovec al invide l’esecutîf a movisi par che ancje i slovens de provincie di Udin a puedin scoltâ lis trasmissions de redazion slovene de RAI. Par che si rivi a di un tant, si movin ancje chei altris rapresentants de minorance, a tacâ des associazions di riferiment de comunitât slovene. Ancje il Comitât 482 al à poiât e al va dilunc a poiâ cheste bataie.
A stâi daûr a cheste cuestion e je massime la stampe de comunitât slovene furlane. In mert si puedin viodi i ultins articui sul argomet (ducj e doi par sloven) publicâts sul Novi Matajur (06/06/2008) e sul Dom (31/05/2008).
04/06/08
Udin: incuintri cul assessôr Kristian Franzil
Îr di sere si è davuelt un prin incuintri informâl cul assessôr comunâl di Udin cu la deleghe pes lenghis minoritariis, Kristian Franzil, su lis azions di politiche linguistiche che il Comun al podarès meti in vore tai 5 agns che a vegnin.
Tal detai si à fevelât dai progjets che il Comun al à metût in vore inta chescj agns, massime in gracie dai fonts de leç 482/99, ma soredut di ce che l’Ent al varès di fâ par che la politiche linguistiche e sedi eficace. La prime domande e je stade chê di ativâ un sportel linguistic, progjet che però nol podarà jessi prontât in curt, viodûts i timps tecnics pai finanziaments de 482. Par chest l’assessôr al à sigurât che, dentri de setemane, al domandarà che al sedi cjatât fûr un dipendent dal Ent che al seguissi i progjets almancul dal pont di viste aministratîf. Dongje di chest impegn, la prime azion in program e sarà chê di sigurâ continuitât al progjet dai notiziaris “Udin e conte” e “Udinfo”.
Si à fevelât daspò dal Regolament fat bon dal Consei comunâl zaromai tal 2001 e di cemût che al varès di jessi inzornât in dì di vuê. Regolament che al podarès jessi il pont di partence par meti in pîts il belanç linguistic, idee une vore preseabile e inovative, presentade dal sindic Furio Honsell vie pe campagne eletorâl, par valutâ l’impat des azions di politiche linguistiche.
In spiete dal prossim incuintri, che al sarà plui tecnic, o pandìn la nestre sodisfazion pal risultât di cheste prime riunion.
Tal detai si à fevelât dai progjets che il Comun al à metût in vore inta chescj agns, massime in gracie dai fonts de leç 482/99, ma soredut di ce che l’Ent al varès di fâ par che la politiche linguistiche e sedi eficace. La prime domande e je stade chê di ativâ un sportel linguistic, progjet che però nol podarà jessi prontât in curt, viodûts i timps tecnics pai finanziaments de 482. Par chest l’assessôr al à sigurât che, dentri de setemane, al domandarà che al sedi cjatât fûr un dipendent dal Ent che al seguissi i progjets almancul dal pont di viste aministratîf. Dongje di chest impegn, la prime azion in program e sarà chê di sigurâ continuitât al progjet dai notiziaris “Udin e conte” e “Udinfo”.
Si à fevelât daspò dal Regolament fat bon dal Consei comunâl zaromai tal 2001 e di cemût che al varès di jessi inzornât in dì di vuê. Regolament che al podarès jessi il pont di partence par meti in pîts il belanç linguistic, idee une vore preseabile e inovative, presentade dal sindic Furio Honsell vie pe campagne eletorâl, par valutâ l’impat des azions di politiche linguistiche.
In spiete dal prossim incuintri, che al sarà plui tecnic, o pandìn la nestre sodisfazion pal risultât di cheste prime riunion.
De Mauro, Rom e minorancis
Un proverbi furlan al dîs che: "Se tu mangjis luvins e tu ti voltis indaûr, tu viodarâs cualchidun che al mangje lis scussis". Come a dî che, ancje cuant che tu pensis di stâ mâl, al è simpri cualchidun che al sta piês di te.
Tra lis comunitâts minorizadis che a vivin intal stât talian lis diferencis di tratament a son sot dai voi di ducj, ma, par esempli, par trop che o sedin metûts mâl nô furlans à 'nd è cui che al sta un grum piês. Al pont che al ven fintremai dificil di fâ paragons.
Si fevele di rom e sinti. I guviers talians a àn za vût cetancj riclams des autoritâts europeanis, e no dome, pal lôr compuartament cuintri di chestis comunitâts, ma la situazion invezit di lâ in miôr e va in piês. Il dut cuinçât cuntune buine sborfade di stereotips, di lûcs comuns e, clamìnlu cul so non, di razisim.
Par fortune, ancje intal stât talian, al è cui che si bat pai dirits di ducj i popui e di dutis lis lenghis in maniere coerente. Al è il câs, par esempli, dal innomenât linguist Tullio De Mauro che al à scrit di chescj argoments sul numar di "Internazionale" dai 29 di Mai dal 2008.
De Mauro al scrîf cussì: "Le mezzecalzette intellettuali non risparmiano silenzi e ostilità per la diversità linguistica. La povera gente, ma anche parte dei ceti benestanti, le segue, da Udine a Livorno, da Napoli a Milano. Nel paese delle reali diversità storiche e linguistiche l'ostilità soffia verso tutto ciò che appare diverso: perfino le varietà d'uso dell'italiano, perfino i dialetti nazionali ne vengono colpiti e, poi, a crescere, le minoranze linguistiche di antico insediamento, le minoranze di nuova immigrazione e, su tutti e più di tutti, gli zingari."
Par lei il rest dal so intervent baste dâ un cuc al prin coment là che o cjatarês il test integrâl dal so articul. Aes sôs conclusions, no vin nuie altri ce zontâ.
Tra lis comunitâts minorizadis che a vivin intal stât talian lis diferencis di tratament a son sot dai voi di ducj, ma, par esempli, par trop che o sedin metûts mâl nô furlans à 'nd è cui che al sta un grum piês. Al pont che al ven fintremai dificil di fâ paragons.
Si fevele di rom e sinti. I guviers talians a àn za vût cetancj riclams des autoritâts europeanis, e no dome, pal lôr compuartament cuintri di chestis comunitâts, ma la situazion invezit di lâ in miôr e va in piês. Il dut cuinçât cuntune buine sborfade di stereotips, di lûcs comuns e, clamìnlu cul so non, di razisim.
Par fortune, ancje intal stât talian, al è cui che si bat pai dirits di ducj i popui e di dutis lis lenghis in maniere coerente. Al è il câs, par esempli, dal innomenât linguist Tullio De Mauro che al à scrit di chescj argoments sul numar di "Internazionale" dai 29 di Mai dal 2008.
De Mauro al scrîf cussì: "Le mezzecalzette intellettuali non risparmiano silenzi e ostilità per la diversità linguistica. La povera gente, ma anche parte dei ceti benestanti, le segue, da Udine a Livorno, da Napoli a Milano. Nel paese delle reali diversità storiche e linguistiche l'ostilità soffia verso tutto ciò che appare diverso: perfino le varietà d'uso dell'italiano, perfino i dialetti nazionali ne vengono colpiti e, poi, a crescere, le minoranze linguistiche di antico insediamento, le minoranze di nuova immigrazione e, su tutti e più di tutti, gli zingari."
Par lei il rest dal so intervent baste dâ un cuc al prin coment là che o cjatarês il test integrâl dal so articul. Aes sôs conclusions, no vin nuie altri ce zontâ.
Iscriviti a: Post (Atom)


c: text/html

text:
Al è in chê volte che o barlumi un debul lusôr. Al è dì!
“Cuant che dut ator al è scûr, al reste dome un debul lusôr. Ma par viodilu, bisugne sedi usâts a cirîlu”.
O soi Onia. O ai simpri vivût inte mê vile di barachis; la mê e je une famee cun tancj di lôr, la nestre cjase no esist.
O vivìn in tal curtîl pantanôs de cjase dirocade di une vecje cjochele, mate di leâ che ogni moment e berle di mandânus vie.
Mê mari e je nichilide. No fevele e no si môf in dut al dì. Mê pari no sai mai dulà che al è. I miei fradis a son ducj plui piçui di me.
O ai fan di cuant che o soi nassude; cuasi mai o ai il stomit plen e la mê ocupazion principâl, se no esclusive, e je simpri stade chê di jemplâlu in cualchi maniere: no rivi a pensâ a nuie altri.
La nestre tiere e je une mari avare cun cui che al à la fortune di vêle par fâi fâ cualchi frut.
Chei altris a son vuarfins e nissun al pense a lôr.
Une dì a passin doi oms che a fevelin di altris tieris, là di là dal mâr, indulà che lis robis a son miôr e la vite e je pussibile. Par rivâ là bisugne paiâ e lôr a pensin a dut.
Tancj inte vile a vuelin partî.
La cifre e je alte: intes fameis dome un al pues là, se si à alc di vendi e se si cjate cualchidun che ur al compri.
Inte mê famee no pues fevelâ cun nissun; nissun mi judarès o podarès judâmi a cjapâ une decision.
Ma jo o brusi di desideri di partî e, une dì, tornâ finalmentri felice, par fâ felicis.
Une matine intal cricâ dal dì, crût e plen di aiar, i oms a vegnin a cjoli cui che al à decidût di partî.
A vuelin ducj i beçs, prime.
A son spreçants e a tratin cun tante arogance e fûr di mût.
A mi viodin.
Un al ven dongje, mi cjale fis, cuntun mût che mi spaurìs e che no ai mai viodût prime.“Tu, vuelistu vignî? Anìn”.

robotstxt: allowed

filter: keep


text:
venerdì 28 ottobre 2011
DAI AAS AI OOS
Onorine, passade le cincuantine, no jere plui mestre di nuie daspó che i vevin puartât vie le scuele cun dutis lis cjasis, par fâ passâ un tren tal stradon dal paîs. Cussí a passave il timp sentade tal banc sot dal condomini o sù te sô cjamare al cuart plan sui dominis dal web. In chê dí, le Onorine, onorade pe visite di agne Lene, a voleve fâi sintî i aas e i oos che a vignivin fûr dal mûr tant che le vicine, onorade dal so morôs, a faseve l'amôr. Di lí a é vignude fûr une storie che ae ore dal cafè, agne Lene e siervis cul tè a dutis lis comâris de Cjargne e a conte... Ch'a no rivavan nencja a durmî. E che sentadas sul banc sot di cjasa, la Gjip dal murôs sot dal nâs, che folc lu possa ardi, signôr, ur taponava la vista como di sôra ur taponavant la voia di durmî. Daspó, las gomas di chê Gjip a erant cussí duras ch'a no eran rivadas a sbusâias. Alora, a era lada a fâsi ridi in farmacia. Ce volevia fâ cun chei preservatîfs ae sô etât? Segretamentri, a veva chê di fâ alc d'interdet como ch'a veva viodût su internet cula Onorina, e dopo cualchi prova, una sera a vevant spietât ch'al rivi chel da Gjip, ch'al passi sot dal barcon e op, a vevin molât jù un goldon jemplât di 10 litros di aga, po svueltas svueltas a erant corudas jù a fenzi di tornâ da messa. Ma alà jù, la bomba di âga a veva copât un altri om! Panicadas a jerant tornadas sù strucjant le vicina che se nol fos che a i veva insegnât a doprâ l'ordenadôr a sarès una bruta sdrondina patentada. Lí, agne Lene e tirave il flât, e beveve un flât di tè, po a continave a contâ che cjalant pal barcon a vevant viodût un ispetôr ch'al cjalava sù da lôr. Joissus, al veva indovinât dut! Alora a si jerant bussadas vaint, a vevant fat las rôsas, bagnât las valîs e cula gabia dal canarin e las valîs bagnadas a jerant ladas jù a confessâ che chel om, a no volevant copâlu. Lôr a volevant domo fâ pôra a chel slavrât di murôs ch'al meteva simpri la so Gjip devant dal lôr banc e che se vessin volût copâlu a varessin metût 15 litros invezit di 5... Insomas, di chê dí, il murôs al meteva la Gjip da pé da strada e ogni setemana al puartava a la Onorina o rôsas o bonbons e a part il jet ch'al uica, cumó scuâsit a no si sint plui ni aas ni oos.
Vualtris o disarês che in prason a si podarès puartâ ancje alc di plui ma l'ispetôr, savude le storie al jere sclopât a ridi. Po al veve arestât il bandît che al jere dome svignût e al veve dite al morôs che, Agne Lene e le Onorine, cuant che an viodût chel lari butâsi su di lui cule curtisse, a vevin butât ju il goldon di aghe che dopravin par bagnâ lis rôsis dal barcon e... i vevin salvât le vite.
di Jaio Furlanâr
Etichetis: Contis, Gjenar ironic, Jaio Furlanâr
mercoledì 26 ottobre 2011
ECUMÈNEIl cierf scuindût
EL CIERVO ESCONDIDO
Un leñador de Cheng se encontró en el campo con un ciervo asustado y lo mató. Para evitar que otros lo descubrieran, lo enterró en el bosque y lo tapó con hojas y ramas. Poco después olvidó el sitio donde lo había ocultado y creyó que todo había ocurrido en un sueño. Lo contó, como si fuera su sueño, a toda la gente. Entre los oyentes hubo uno que fue a buscar el ciervo escondido y lo encontró. Lo llevó a su casa y dijo a su mujer:
-Un leñador soñó que había matado un ciervo y olvidó dónde lo había escondido y ahora yo lo he encontrado. Ese hombre sí que es un soñador.
-Tú habrás soñado que viste un leñador que había matado un ciervo. ¿Realmentecrees que hubo leñador? Pero como aquí está el ciervo, tu sueño debe ser verdadero-dijo la mujer.
-Aun suponiendo que encontré el ciervo por un sueño -contestó el marido-, ¿a qué
preocuparse averiguando cuál de los dos soñó?
Aquella noche el leñador volvió a su casa pensando todavía en el ciervo, y realmente soñó, y en el sueño soñó el lugar donde había ocultado el ciervo y también soñóquién lo había encontrado. Al alba fue a casa del otro y encontró el ciervo. Ambos discutieron y fueron al juez, para que resolviera el asunto. El juez le dijo al leñador:
-Realmente mataste un ciervo y creíste que era un sueño. Después soñaste realmente y creíste que era verdad. El otro encontró el ciervo y ahora te lo disputa, pero su mujer piensa que soñó que había encontrado un ciervo que otro había matado. Luego, nadie mató al ciervo. Pero como aquí está el ciervo, lo mejor es que se lo repartan.
El caso llegó a oídos del rey de Cheng y el rey de Cheng dijo:
-Y ese juez, ¿no estará soñando que reparte un ciervo?
Liehtsé (c. 300 a. C.).
Fûr di “cuentos breves y extraordinarios”
di Jorge Luis Borges e Adolfo Bioy Casares
IL CIERF SCUINDÛT
Un boscadôr di Cheng si è intivât tal cjamp cuntun cierf spaurît e lu à copât. Par no che lu scuvierzès cualchidun altri, lu à sepulît tal bosc e lu à platât cun fueis e ramaçs. Di li a pôc al à dismenteât il puest là che lu veve scuindût e al à crodût che dut al jere sucedût par insium. Lu à contât, come se al fos stât un insium, a dute la int. Jenfri di chei che lu àn sintût al jere un che al è lât a cirî il cierf scuindût e lu à cjatât. Lu à puartât cjase e i à dit a la femine:
- Un boscadôr a si è insumiât di vê copât un cierf e si è dismenteât dulà che lu veve scuindût e cumò jo lu ai cjatât. Chel om sì che al jere un sumiadôr.
- Tu tu ti sarâs insumiât di vê viodût un boscadôr che al veve copât un cierf. Crodistu pardabon che al sedi mai stât un boscadôr?” Ma stant che chi al è il cierf, il to sium al à di sei reâl - e à dit la femine.
- Ancje metint che o vebi cjatât il cierf intun insium - i à rispuindût l'om - parcè bacilâ par savê cuâl dai doi si è insumiât?
Chê gnot il boscadôr al è tornât cjase, pensant inmò al cierf, e pardabon si è insumiât, e tal insium si è insumiât di chel puest là che al à scuindût il cierf e si è insumiât ancje di chel om che lu veve cjatât. Sul cricâ dal dì al è lât a cjase di chel altri pal cierf. Ducj i doi a àn cavilât e son lâts dal judiç, par che al distrigàs la cuistion. Il judiç i à dit al boscadôr:
- Tu âs copât un cierf pardabon e tu âs crodût che al jere un insium. Daspò tu ti sês insumiât pardabon e tu âs crodut che e jere veretât. Chel altri al à cjatât il cierf e cumo tal contint, ma la sô femine e crôt che si è insumiât di cjatâ un cierf che un altri al veve copât. Duncje, nissun nol à copât il cierf. Ma stant che chi al è il cierf, miôr di dut al è che sal dividin.
Il câs al è rivât aes orelis dal re di Cheng e il re di Cheng al à dit:
- E chel judiç, nol saraial daûr a insumiâsi di dividi un cierf?
Liehtsé (c. 300 a. C.).
Sielte e voltade par furlan
di Xabi Xogrâr da Plêf
Etichetis: Contis, Ecumène, Xabier Xogrâr da plêf
lunedì 24 ottobre 2011
CIRÎ GNOT
Di gnot mi sameave come di jessi spiât. O crodevi di no jessi mai bessôl cuant che o durmivi tal jet. No je une novitât: tropis voltis us ajo fevelât dai miei vencui?
Vê in cjamare dai manifescj cui cuadris di Hieronymus Bosch nol jude, specialmentri cuant che o cjali “Ascesa all’empireo”, cun dutis chês animis pierdudis intes tenebris che però a van viers une sfere di lûs. Al samee che che il pitôr al ves vût une esperience in pont di muart, o forsi i vevin contât alc, cui sa?
Bon. No varès di cjalâ chel cuadri e nancje chel di chei diaulons che a mangjin i danâts come che ju an piturâts i fradis di Limburg (pitôrs de Belgjiche).
Alore ta chê sere mi indurmidìs. Dut regolâr. Però, come che mi capite di spes, mi svei vie pe gnot. Par un moment no rivi nancje a capî dulà che o soi. Dulà isal il mûr? Dulà il cric de lûs? Sojo par da pîts?
Dopo un pôc o tocji il mûr e o cjati il cric. Piade la lûs mi alci in sinton. O voi li dal barcon. Lu vierç. Meracul! Une gnot bielissime e plene di stelis. Nie umiditât. Clime fantastic. Fresc. Aiarin. Il viers di une çuvite. Mi ven voie di lâ fûr.
Cualchi ore prime, di sere, a jerin dai nûi a orient e daûr a jerin platâts i lamps. L’aiar al devi di vê partât lontan il temporâl.
Bon. O voi fûr. O cjapi su la biciclete e mi met a cori pes stradelis di campagne. Al è bielissim.
O rivi intun grant prât dulà che a cjantin milante e milante grîs. O cjali lis stelis parsore di me.
O soi propit pierdût ta chei cjamps di stelis sot dal voli dal Sgripion.
Mi rint cont di trop ben che o stoi. Ce biel che al è vivi, cialâ il cîl, sintî i gris cjantâ e respirâ chist bon aiar fresc.
A un trat mi ‘nacuarç di une lûs avonde basse: mi samee che mi vegni daûr. Trop ise lontane? No si capìs ben… e je une lûs mate che e cambie colôr, che e samee saltâ di ca e di là tra lis ramascjis di pôi… ve che o rivi a stimâ la distance: sui dusinte o tresinte metris.
O cîr di lâi daûr. O passi par un troi strent cu la bici e o rivi intune boschete di acaciis e pôi.
E je a pocje distance di me cumò: alte un vincj metris… grande un metri par un metri… o plui? Zale… no, e cambie, ancjemò… rosse, narançon cumò cumò… al è dut un lampâ… mi ven incuintri…
Mi samee di jessi dentri… di…
Vê in cjamare dai manifescj cui cuadris di Hieronymus Bosch nol jude, specialmentri cuant che o cjali “Ascesa all’empireo”, cun dutis chês animis pierdudis intes tenebris che però a van viers une sfere di lûs. Al samee che che il pitôr al ves vût une esperience in pont di muart, o forsi i vevin contât alc, cui sa?
Bon. No varès di cjalâ chel cuadri e nancje chel di chei diaulons che a mangjin i danâts come che ju an piturâts i fradis di Limburg (pitôrs de Belgjiche).
Alore ta chê sere mi indurmidìs. Dut regolâr. Però, come che mi capite di spes, mi svei vie pe gnot. Par un moment no rivi nancje a capî dulà che o soi. Dulà isal il mûr? Dulà il cric de lûs? Sojo par da pîts?
Dopo un pôc o tocji il mûr e o cjati il cric. Piade la lûs mi alci in sinton. O voi li dal barcon. Lu vierç. Meracul! Une gnot bielissime e plene di stelis. Nie umiditât. Clime fantastic. Fresc. Aiarin. Il viers di une çuvite. Mi ven voie di lâ fûr.
Cualchi ore prime, di sere, a jerin dai nûi a orient e daûr a jerin platâts i lamps. L’aiar al devi di vê partât lontan il temporâl.
Bon. O voi fûr. O cjapi su la biciclete e mi met a cori pes stradelis di campagne. Al è bielissim.
O rivi intun grant prât dulà che a cjantin milante e milante grîs. O cjali lis stelis parsore di me.
O soi propit pierdût ta chei cjamps di stelis sot dal voli dal Sgripion.
Mi rint cont di trop ben che o stoi. Ce biel che al è vivi, cialâ il cîl, sintî i gris cjantâ e respirâ chist bon aiar fresc.
A un trat mi ‘nacuarç di une lûs avonde basse: mi samee che mi vegni daûr. Trop ise lontane? No si capìs ben… e je une lûs mate che e cambie colôr, che e samee saltâ di ca e di là tra lis ramascjis di pôi… ve che o rivi a stimâ la distance: sui dusinte o tresinte metris.
O cîr di lâi daûr. O passi par un troi strent cu la bici e o rivi intune boschete di acaciis e pôi.
E je a pocje distance di me cumò: alte un vincj metris… grande un metri par un metri… o plui? Zale… no, e cambie, ancjemò… rosse, narançon cumò cumò… al è dut un lampâ… mi ven incuintri…
Mi samee di jessi dentri… di…
di Checo Tam
Note di Checo: (ispirade a une conte vere … la venture di viodi une lûs balarine e je capitade a un gno amì cjargnel… ma in tancj lis an viodudis… i fûcs di Sant Elm che a viodevin balinâ i marinârs durant dai burlaçs parsore dai arbui da lis nâfs… i fulmins globulârs… misteri!)
Etichetis: Checo Tam, Contis, Gjenar fantasience
domenica 23 ottobre 2011
Events: Pôrecurte a Tavagnà
Ve chi, par chei che a presein il deventâ reâl de nestre Ostarie, une biele gnove peade ae gnots dai Muarts, ispirazion che di spes nus à regalât contis.
Lunis 31 di Otubar, di fat, a Tavagnà, tal Centri Civic, o fasarìn part dal program de serade, insiemit a un intervent di Carli Pup, che al contarà alc sui aspiets mancul cognossût e plui antîcs de gnot dai Sants, aromai merecanizade in Halloween, e insiemit ancje al nestri famei, che nol sarà dome letôr di contis, ma al sierarà la serade vistût di Francis, cui siei phantoms.
La serade, une misture di storie, musiche e leteradure, nus viodarà propit impegnâts in cheste ultime, cu la leture di cualchi "conte di pôre". Un intervent curt, che nô di Contecurte o vin za batiât (i dirits a van a Pauli Kantarut) Pôrecurte e dulâ che o screarìn une gnove letrice e cuissà ce altris sorpresis.
E par stiçaus un pôc, ve chi una cualchi peraule di Carli Pup, par introduzi il teme, e subit daûr lis notis di Francis.
Par antîc, diviers popui de Europe a crodevin che la gnot jenfri i 31 di Otubar e il prin di Novembar e fos chê che e segnave il passaç tra un an e chel altri, tra la stagjon de lûs, dal cjalt e dai cjamps che a produsin, e la stagjon dal scûr, dal frêt e de tiere che e somee muarte.
Par secui a dilunc chê e je stade viodude tant che une gnot incjantade là che no si incrosavin dome agns e stagjons, ma ancje il mont dal vîf e chel dai muarts, il mont dai oms e chel des creaturis magjichis.
La Gnot dai Muarts – come che si le clamave in Friûl – e viodeve i paîs furlans scjavaçâts des processions dai muarts, animis che par une gnot a tornavin dal mont di là, intant che lis lôr fameis a metevin fûr cjaldîrs plens di aghe par che a podessin distudâ la lôr sêt.
Une gnot cun significâts profonts e dispès dismenteâts, ma che no à ancjemò pierdût dal dut la sô cjarie di magjie.
Us spietìn ducj a Pôrecurte!
Etichetis: Contecurte, Events e Leturis, Gnovis
venerdì 21 ottobre 2011
TUI
I canelons sui scjalins, la elare rampighine e la plante di vît merecane a vevin fat di chê scjale un piçul zardin. E in chê maravee, Tui, un vecjo gjat, al passave cuasi dute la zornade, pognet inte ombrene di chei flôrs, des fueis de vît e di chês de plante rampighine che, no dome si intorteave su pal pareman, ma si slungjave fin sù te piergule, là che si imberdeave tai raps di ue.
Jenfri chês plantis, Tui, dispès, tai mês cjalts, al passave il timp cjapant, cu lis sôs grifis, lis puaris lisiertis instupididis dal soreli. A chel vieli felin, aromai stagjonât, cjapâ chês puaris besteutis, i permeteve di podê paragonâsi a chei gjats, che dibot ogni dî, sui cuvierts, a corevin daûr a lis gjatutis in calôr.
Tui, al jere masse vecjo par lâ sù e jù pes gornis e finî cussì adalt. Vere, i sarès plasût ancje a lui saltuçâ jenfri i cops, cori daûr a une gjatute che e bramave che un di lôr la imbraçàs; invezit, al veve di contentâsi di gloti une lisierte che e durmive suntun scjalin, là che al bateve il soreli.
di Nello Malisano
Etichetis: Contis, Gjenar romantic, Nello Malisano
mercoledì 19 ottobre 2011
LA MUSICHE
Il Tumbar al veve la passion de musiche. Al veve la musiche tal sanc, il Tumbar.
La int i diseve “Ustin Tumbar” a Ustin Favot opûr, par fâle curte, dome “el Tumbar” pe innomine che al veve, in dut il circondari, di balarin di gale in ducj i bai, ma al spicave tal tango e massime tango argjentin.
Tune fieste di bal, nissun rivave al Tumbar e, tirantsi in bande, lu lassavin, des voltis, balâ bessôl, a mieç breâr, cu la balarine che lui al zirave e al voltave, dut tirât, smenant il cjâf, e le distirave fin par tiere che, di vecjo, si veve simpri pôre che i colàs parsore, di fâi mâl.
Dopo agns di emigrant in Americhe, al jere tornât de Argjentine te miserie, cuntun gramofono a plere e la valîs plene incolme di discos a trentetrê zîrs di tangos e di dutis lis oparis di Verdi che al jere stât a viodi e sintî, tes sôs gloriis, tal teatri plui grant di Buenos Aires.
In face al so curtîl a Sante Marie Sclaunic, al jere chel dai Luncs e il Tumbar si è consolât, la dì che al à savût di Vigji Lunc che al mandave so fi Sergjo dal Lunc a Udin a studiâ musiche e imparâ a sunâ l’armoniche di un mestri.
Il Tumbar al jere za in etât e Sergjo ancjimò frutat, ma no contin i agns in fat di musiche. E conte l’anime. E je une facende, la musiche, fate pes animis plui altis, dulà che il Tumbar al meteve di dirit la sô e al calcolave cumò di podê includi ancje chê di Sergjo.
Alore, une dì, di là de strade, lu clame te sô cjamare disore a sintî musiche.
Ducjidoi impins, te cjamare, e scuasi sul atenti denant dal gramofono a plere, il Tumbar al cjol sù un disco, lu nete cun gracie des impuritâts dal mont cul peçotut a pueste, lu poie biel planc sul plat che al à za cjapade la sô corse e, intant che si invie la musiche di Verdi, al siere i voi.
Juste in chel, di tal curtîl, si à sintût la vôs de femine clamâlu. «Ustin, al ven sù il timp» disè ’Sese.
Il Tumbar nol à sbatude cee.
’Sese e jere stade in campagne a voltâ la jerbe, di fâi cjapâ l’ultin soreli e spesseâ cumò a puartâle cjase prin de ploie, tornant in ca di corse, dute sfolmenade tal viodi ingrumâsi par aiar il burlaç.
«Ustin» disè ’Sese businant di abàs, «al tone, spessee a tacâ la vacje!»
Il Tumbar, intent a sintî musiche, al veve miôr in chei moments cjapâ te schene une curtissade.
«Ustin, sacranon, al tache a plovi!» si à sintût ancjimò une volte ’Sese cjapâi la volte a Verdi.
Il Tumbar si è dismot come di un sium. Al è vignût, cui voi disledrosâts, fin sul barcon de cjamare.
«No tu ti vergognis» i à dit di adalt ae femine, marcant une da l’une lis peraulis, «a disturbâ doi che a sintin musiche!»
Storiute de buinegnot n. 4
di Ivano Urli
Etichetis: Contis, Ivano Urli, Storiutis de buinegnot
lunedì 17 ottobre 2011
IN SPIETE
Al jere daûr a cricâ il dì, dopo une gnot lungje e frede dulà che Anute e veve durmît pôc, te ansie di no rivâ a jevâ, in scolte di un cualchi rumôr, di une clamade, di une lûs che si impiave.
Ma nuie, il scûr al jere passât e di gnovis inmò nissune.
Cumò, tal clip dal so jetut, e veve viert i voi e e spietave che sô mari le clamàs. Ma vignude jù a bas no viodè inmò nissun.
Si impensà de sere prime, di chê puare bestie che ju cjalave come par dî «Judaitmi», e che ae fin si jere butade par tiere, sfinide, e lôr no vevin podût fâ nuie, se no lassâle al so destin.
Anute e jere corude vie te sô cjamarute cu lis lagrimis cjaldis che i brusavin i smursiei; i siei no vevin nancje provât a clamâle, savint trop che e pative par vie di chel afiet cussì profont che le leave a chê bestie, e che cumò e riscjave di pierdi.
Ce fâ cumò? e pensave tra di se, combatude tra la gole di savê e la pôre di vêle pierdude. Si incjaminà viers de arie, dulà che si viodeve la lusute che so nono al veve lassade impiade par caritât di chê puare bestie soferente, come par judâle ta chel moment di trapàs a no sintîsi bandonade.
Ben planchin e rivà insom e si impensà dai tancj moments passâts insiemi, dulà che Anute i contave di se, de sô vite, di ce che i sarès plasût fâ e la bestie le cjalave, dant segn di capî dut e di condividi cun jê la gjonde o i dolôrs.
Cumò, te pôre di pierdi chescj moments e di no viodile plui, e jere blocade devant de puarte, in spiete di un cualchi rumôr che i disès chê Bisje no jere lade vie, parcè che jê, tal so mont di frute, e veve inmò bisugne de sô compagnie.
Dentri l'aiar al jere cjalt, umit, e i odôrs a jerin fuarts, come ogni volte che Anute e jentrave la dentri: odôr di fen, di blave, di lat. Ma cheste volte al jere alc altri che e sintive ma che no rivave a capî ce che al fos. Lis lagrimis a tacarin a trimâje tai voi, intant che si zirave a cjalâ tal sierai dulà che a vevin lassade Bisje la sere prime: e scugnî tirâsi sù su lis pontis dai pîts par rivà a viodi dilà dal breâr, ma a pene che e poiâ lis mans sul len... i siei voi a deventarin inmò plui grancj di ce che a jerin! Par tiere, tal mieç dal fen sparniçât ator par dut, e jere la sô Bisje che le cjalave; ma i voi de bestie, a pene vude la conferme che Anute e jere li cun jê a condividi chel moment, si spostarin come par mostrâje alc. Li in bande, poiât a mieç su lis çatutis finis al jere un vidielut, bagnât e spaurît, ma plen di voie di tirâsi sù, di cori incuintri a chê frutine pene rivade par dîje «Ce meraveose che e je la vite!»
di Rosute
Etichetis: Contis, Gjenar romantic, Rosute
venerdì 14 ottobre 2011
LE BIRO DAL TINTIN
L'ultin cors al jere dât da un professôr che al veve un cjacarâ smamît, cence vite, lami e avuâl.
I students a colavin indurmidîts dopo un cuart d'ore. Il prin a indurmidîsi cul barbuç su lis mans al jere il Tintin, ma in chê dì, un comedon i jere sbrissât vie dal banc e lui al jere colât par tiere.
«Ce sucedial?» al veve dite il professôr.
«Nuie, a i è colade le biro», e veve dite une mule dongje.
Tintin le veve ringraciade tintinant cul cjâf e cui voi tant che chei altris a riduçavin. Ma il cors al durave une ore e mieze e, pôc a pôc, nissun nol rivave plui a ridi parcè che tignî i vôi vierts plui di chel tant, par fâ crodi al professôr che a stavin atents, a deventave simpri plui dure.
Cemût varessino podût lâ indenant cussì par nûf mês? Il professôr al someave fevelâ in sordine come se al fos stât di bessôl. Il so fevelâ al someave plui a un bruntulament di pignate che a une lezion. Cualchidun par no colâ indurmidît al spostave une biro, po a le rispostave, chel altri al si gratave il cjâf di une bande, po di chê altre, un altri al cjapave notis juste chel pôc che al rivave prime che lis notis a lu cjapin lui. Le ultime mieze ore e jere le plui tremende e cualchidun par no fâsi sintî a ronfâ si faseve sveâ cun colps di tos e colps di comedon.
Tintin al jere deventât ami cun chê mule che aromai lui al clamave Tintine e sentâts simpri insiemit si jerin metûts dacuardi: Tant che un al durmive, chel altri al cjapave note e cussí a rivavin a tirâ indenant.
Par meracul, ae fin dal an, a jerin rivâts a passâ ducj distès e anzit, il prof ur veve fat i compliments disint che al jere stât content di vê un grup cussí trancuíl e unît. A lu veve dite fintremai in presince dal diretôr che in chê classe a jerin cussí calms che cualchi vôlte a i vignive fintremai voie di durmî.
Le storie a finive lí, cuntune ridade sul prof, e forsit Tintin a le veve contade par no colâ indurmît in te machine tant che al coreve sule autostrade. Jê i veve cjapât le man e i veve cisicât: « Se biecemai ti cole le biro, o soi cun te».
di Jaio Furlanâr
Etichetis: Contis, Gjenar romantic, Jaio Furlanâr
mercoledì 12 ottobre 2011
ECUMÈNEAlessandri il Macedon - Conte popolâr russe
Version origjinâl:
CkaзaHиe oб AлekcaHдpe MakeдoHckoM
Жил Ha cBeTe цapb; иMя ero былo AлekcaHдp MakeдoHckий. ЭTo былo B cTapиHy, дaBHo-дaBHo, Tak чTo Hи дeды, Hи пpaдeды, Hи пpaпpaдeды, Hи пpaщypы Haши He зaпoMHяT. Цapb эToT был из бoraTыpeй бoraTыpb. Hиkakoй cилaч B cBeTe He Mor пoбeдиTb ero. OH любил BoeBaTb, и Boйcko y Hero былo Bce HaчиcTo бoraTыpи. Ha koro Hи пoйдeT BoйHoю цapb AлekcaHдp MakeдoHckий — Bce пoбeдиT. И пokopил oH пoд cBoю BлacTb Bce цapcTBa зeMHыe. И зaшeл oH Ha kpaй cBeTa и Haшeл Takиe Hapoды, чTo caM, kak Hи был xpaбp, yжacHyлcя иx: cBиpeпы пyщe люTыx зBepeй и eдяT жиBыx людeй; y иHoro из Hиx oдиH rлaз — и ToT Bo лбy, a y иHoro Tpи rлaзa; y иHoro oдHa Toлbko Hora, a y иHoro Tpи, и бeraюT oHи Tak быcTpo, kak лeTиT из лyka cTpeлa. ИMя эTиx HapoдoB былo: Гorи и Marorи.
OдHako ж цapb AлekcaHдp MakeдoHckий oT эTиx диBииx HapoдoB He cTpycил; Haчaл oH c HиMи BoeBaTb. Дoлro ли, kopoTko ли oH c HиMи Beл BoйHy — эTo HeBeдoMo; Toлbko диBии Hapoды cTpycили и пycTилиcb oT Hero бeжaTb. OH зa HиMи, rHaTb-rHaTb, и зarHaл иx B Takиe Tpyщoбы, пpoпacTи и ropы, чTo Hи B ckaзke ckaзaTb, Hи пepoM HaпиcaTb. TaM-To oHи и ckpылиcb oT цapя AлekcaHдpa MakeдoHckoro. ЧTo жe cдeлaл c HиMи цapb AлekcaHдp? OH cBeл Haд HиMи oдHy ropy c дpyroю cBoдoM, и пocTaBил Ha cBoдe Tpyбы, и yшeл Haзaд B cBoю зeMлю. ПoдyюT BeTpы B Tpyбы, и пoдыMeTcя cTpaшHый Boй; oHи, cидя TaM, kpичaT: «O, BидHo eщe жиB AлekcaHдp MakeдoHckий!» ЭTи Гorи и Marorи дo cиx пop eщe жиBы и TpeпeщyT AлekcaHдpa, a BыйдyT oTTyдoBa пepeд caMoю koHчиHoю cBeTa.
CkaзaHиe oб AлekcaHдpe MakeдoHckoM // HapoдHыe pycckиe ckaзkи A. H. AфaHacbeBa: B 3 T. — M.: Hayka, 1984—1985. — (ЛиT. пaMяTHиkи). T. 2. — 1985. — C. 383—384.
*** *** ***
Al jere une volte un tsar; il so non al jere Alessandri il Macedon. Chest al sucedeve par antîc, agnons indaûr, tant che ni vons, ni basavons, ni strabasavons, ni i nestris antenâts no lu àn iniment. Chest tsar al jere un valent infrà i valents¹. Nissun al jere cussì fuart di podêlu bati. I plaseve vuerezâ, e te so schirie a jerin dome che erois². A cualsisei che i puarti vuere il tsar Alessandri il Macedon, ducj ju vinç. E al sudità ducj i reams de tiere. E al rivà ai confins dal mont, e al cjatà di chei popui che ancje lui, par tant che al fos ardît, ju temeve: crudêi plui des bestiis ferocis e a mangjin vîfs i umigns; cierts di lôr a àn dome un voli (e chel tal cerneli), chei altris a àn trê voi; cierts a àn une gjambe sole e chei altris a ‘nd àn trê, e a corin svelts tant che la frece che e svole dal arc. Il non di chescj popui al jere Gogs e Magogs.
Dut câs chei popui salvadis il tsar Alessandri no lu àn scaturît; al tacà a vuerezâ cun lôr. Se tant timp o se pôc al fasè vuere cun lôr, chel no lu savìn. Ma i popui salvadis si spauririn e a scjamparin vie di lui. E lui daûr di lôr, scorsenâ e scorsonâ, ju parà indaûr in landris, forans e monts che no si puedin contâ intune flabe, no si rive a descriviju cu la pene. Propit là vie a si platarin dal tsar Alessandri il Macedon. Ce fasial di lôr il tsar Alessandri? Al tacà a arc sore di lôr une mont cuntune altre, e al metè des trombis sul arc, e al tornà indaûr a la sô tiere. A soflin i vints tes trombis, al ven fûr un urlarili teribil; chei, spietant, a berlin “Oh, si viôt che al è ancjemò vîf Alessandri il Macedon!”. Chescj Gogs e Magogs a son vîfs ancjemò vuê e a si stramissin pensant a Alessandri, e a jessaran di là juste prin de fin dal mont.
Gjavât fûr di “Contis popolârs russis”,
rincurât di Aleksandr Nikolaevi Afanas’ev
Voltât par furlan di Xabi Xogrâr da Plêf
Voltât par furlan di Xabi Xogrâr da Plêf
Notis:
1) al test di partence si lei “iz bogatyrèj bogatýr”, ven a dî “l’eroi dai erois”. Il Bogatyr al è il cavalîr erant di tancj ciclis epics de antighe Rus’, cuntune fuarce imense ma leâl al so princip e plen di virtût e di valôr.
2) Ancje chi la peraule doprade intal origjinâl e je “bogatyr”.
Etichetis: Contis, Ecumène, Gjenar storic, Xabier Xogrâr da plêf
Iscriviti a: Coments al post (Atom)


text:
Paîs Catalans: te Franja la lenghe e ten, ma e mancje la tutele
L’ûs dal catalan inte Franja de Ponent, la regjon catalanofone dal Aragon, al reste avonde bon, ma i dirits linguistics di chei che lu fevelin a van dilunc a no jessi ricognossûts de leç. Al è chest il risultât dal studi puartât indenant dal sociolic Natxo Sorolla su la fonde dai ultins dâts sociolinguistics tirâts sù ta chê zone. Il 90% de popolazion de Franja e fevele ancjemò par catalan avonde dispès, ma dome il 30% al è bon di scrivilu e il 20% lu dopre par indreçâsi a cualchidun che nol cognòs. Par dâi plui fuarce ae lenghe, duncje, a coventin misuris di politiche linguistiche che a permetin di fâ dal catalan la lenghe normâl par cualsisei ativitât.
Font: Galiza Hoxe, 26/02/08


text:
Sul pedrât de androne, intal cidinôr de gnot, chel "tric, troc" al rimbombave signestri intes cjamaris che a jerin li di sore, dopo che gno barbe Meno al jere partît pe Gjermanie a fâ il teracîr, daspò rivade la biele stagjon.
Mê agne Anute, restade di bessole, e durmive intune di chês cjamaris propit li di sore de androne, si jere lassade brincâ des sgrinfis de pôre. Si jere dade presonere, cence fâ nancje la mosse di lâ a viodi ce che al podeve jessi chel "tric, troc". No bateve cee, e someave in man a un striament, e cirive di stratignî ancje il flât di pôre che la sintissin. Fintremai a chê rontade, che la veve tornade a puartâ inte realtât. Danât di mus, e pensave tra di se, intant chê e cirive di impirâ su un straç di vistît par no la jù in cjamesine di gnot. Cemût aial fat a dispeâsi. Cuant che e rive intal curtîl, sô cugnade Miute, ancje jê une vedue stagjonâl, e jere za li. Je no jere paurose come Anute, no veve pôre nancje dal diaul in persone.
«Aromai il mus al è lât» dissal Miute «Cjale! Il puartelut al è spalancât, bisugne lâ a cirîlu».
«Jo no ven» i dîs Anute, e Miute a jê: «Cjape sù chel racli poiât li sul mûr e ven daûr di me»
A jerin rivadis a pene fûr dal paîs, che a sintin une rontade daûr la gleseute insomp al borc di sot, alore vie di corse di chê bande. Cjamine, cjamine simpri lant daûr a chêl runâ, che e sintivin di lontan, e son rivadis in tes primis cjasis di un paisut, une altre rontade ur a fat capî che al jere intune stale insomp a un curtîl lunc e stret. No si fidavin a jentrâ come i laris, alore a tachin a clamâ: «Paron… Siôr paron» dopo pôc si presente su la puarte un om, dut sbarlufît, nol jere nancje rivât a finî di vistîsi, la cinture dai bregons e jere ancjemò a pendolon.
«Ce volessiso vê» dissal «a vês un bon coragjo a lâ a disveâ la int in plene gnot, cumò che us cjali ben jo us cognòs, a sês lis feminis dai teracîrs» e Miute a lui: «O vês di scusânus, ma nus è scjampât il mus e al è lât inte vuestre stale».
«Cumò o voi ben jo a parâlu fûr, che il folc lu trai» dissal «Cemût aial fat a sintî la mê musse in calôr cussì di lontan»
Dopo un pôc si sint a berlâ e porconâ: «Fûr di ca mus maludît»
Il mus, a pene fûr de stale, al partìs di galop. Il paron al jes de stale e ur dîs: «A podevis ben visâmi che il mus al muardeve!»
«Al è simpri stât un bon mus» i rispuindin.
«Vait vie di chenti prin che us domandi i dams» dissal il paron.
Anute e Miute, sintadis cul cjâf sul grin, sul mitadin de puarte sot de androne,
«Mandi mus» lave e tornave cun chê naine Miute «e sì doman al è marcjât a Codroip. Eh! Si propite podìn dîsi mandi mus»
In chel si môf il puartelut e il mus cuacjio cuacjio, al torne inte sô stale, nancje che al ves savût di vêle fate gruesse.


text:
Lenghe latine
La lenghe latine e je di origjin indo-europeane al inizi dal prin mileni p.d.C al jere fevelât dome a Rome e in cualchi citât atôr; al deventà une vore impuartant graziis ae espansion dal Imperi Roman, par cui e cjapà pît in scuasit dute la Europe ocidentâl, netant vie lis lenghis celtichis o di altris origjinis za presintis. Daspò de colade dal Imperi e fo la base di dutis lis lenghis romanzis, come il spagnûl, il francês e ancje il furlan, ma influençant ancje lis lenghis gjermanichis, in particolâr l'inglês, soredut par il lessic sientific.
Al dì di vuê il latin e je ancjemò la lenghe uficiâl de Citât dal Vatican; la glesie catoliche e je di fat simpri stade un sostenidôr dal latin, tant che fintremai il Concili Vatican II (1962-1965) dutis lis liturgjiis e jerin in cheste lenghe; inmò, al è studiât tai liceus talians, ma par judâ a capî il talian che par fevelâlu.
Lis fasis dal latin[cambie | modifiche il codiç]
- Latin classic, chel che si studie intes scuelis
- Latin tart imperiâl, influençât sei dal grêc sei dal volgâr fevelât dal popul
- Latin de etât di Mieç, aromai lontan dal classic, ma recuperât soredut tal Umanisim
Gramatiche latine[cambie | modifiche il codiç]
Une peculiaritât dal latin, che no je presinte intes lenghis romanzis (fûr che in rumen), e je chê de declinazion: il latin al à sîs câs par esprimi la funzion jentri di une frase:
A son cinc declinazions dai nons, trê pai adietîfs e cuatri formis verbâls.


text:
Il
coordenament Queremos Galego, che al met adun passe sîscent realtâts
associativis, al à proclamât pai 8 di Fevrâr une zornade di
mobilitazion a pro dal galizian che e varà il so moment centrâl
inte manifestazion in program a S. Jacum di Galizie (Santiago de
Compostela). A stiçâ cheste gnove mobilitazion a son i ultins dâts
publicâts dal Istitût galizian di statistiche (IGE) che a mostrin
cemût che, pe prime volte, l’ûs de lenghe proprie framieç de
popolazion al sedi lât sot dal 50%. Par Queremos Galego si trate dal
risultât di almancul trente agns di inazion dal guvier locâl che al
sosten une politiche di uficialitât formâl, ma no reâl de lenghe
galiziane.
Font:
Galicia
Hoxe,
26/01/15


text:
Dopo
de iniziative “navighe
par catalan” pensade
par sensibilizâ cui che al
viaze su internet
a doprâ il catalan in maniere di incressi la domande di contignûts
ta cheste lenghe,
la fondazion PuntCat
e à cumò inviât une
campagne par
aumentâ il numar di sogjets che a doprin il domini .cat . In buine
sostance si ufrìs une dople pussibilitât, ven a dî chê di comprâ
doi dominis al presit di un, o ben chê di cjoli un domini .cat par
doi agns al presit di un an sôl. Si ponte cussì a superâ il
pidiment rapresentât dal cost plui alt dal domini catalan rispiet a
altris plui vieris – tant che i .es o i .com – che in gracie de
lôr difusion a son disponibii a presits plui bas.
Font:
Generalitat
de Catalunya,
07/11/14


text:
Ai 6 di Jugn si son davueltis in Serbie lis elezions pai Conseis nazionâi che a àn il compit di svilupâ lis politichis linguistichis e culturâls des lôr comunitâts di riferiment in setôrs impuartants tant che educazion e mieçs di comunicazion. Il vôt al à interessât 16 des 19 comunitâts nazionâls ricognossudis dal stât serp, dal moment che chês altris trê – cravuats, macedons e slovens – a doprin sistemis eletîfs diferents. Lis elezions a son stadis controladis di osservatôrs internazionâi che lis àn judicadis regolârs. Chel istès no son mancjâts i ponts critics. Cun di fat, i rapresentants de Aleance dai Ongjarês de Vojvodine – si ben che a son stâts i plui votâts – a àn acusât il principâl partît serp di vê cirût di condizionâ il vôt. Framieç de minorance albanese, invezit, a son dome doi i partîts che a àn decidût di no boicotâ il vôt: cundut achel la partecipazion tra i albanês e je stade tor dal 55%.
Font: BalkanInsight, 07-10/06/10


text:
Il
consei comunâl di Trebiñu / Treviño, isule aministrative dentri de
Comunitât Autonome Basche che e fâs part de regjon Castilie e León,
al à domandât al guvier regjonâl di garantî a ducj i students di
podê studiâ la lenghe basche in orari curicolâr. A saran po i
gjenitôrs a decidi se gjoldi di cheste oportunitât o pûr no. No si
trate di nuie di straordenari, a ricuardin i aministradôrs locâi,
dal moment che te Castilie e León cheste pussibilitât e je za
garantide pal galizian inte aree dal Bierzo. Sul plan finanziari, a
zontin, no varessin di jessi masse problemis dal moment che la
Comunitât Autonome Basche dal sigûr e sarà disponibile a dâ une
man.
Font:
Diario de Soria,
06/07/15


text:
Intal Paîs
Basc a van indenant lis mobilitazions par difindi i dirits dai
presonîrs politics, in particolâr par domandâ che chei di lôr che
a patissin di une malatie mortâl o invalidante a puedin finî di
scontâ la pene a cjase lôr cemût che e previôt la leç spagnole.
A son 14 i presonîrs bascs che si cjatin ta cheste situazion, ma che
no son stâts ancjemò liberâts. A inviâ lis mobilitazions al jere
stât il câs di Iosu Uribetxebarria, presonîr basc cuntun cancar in
fase terminâl. La sô vicende e il siopar de fam che al veve puartât
indenant par dôs setemanis cundut des sôs condizions critichis di
salût, a son stâts compagnâts di diviersis manifestazions di
place, di siopars de fam e di altris formis di proteste dentri e fûr
des presons, e de poie manifestade di cetancj rapresentants des
associazions, des istituzions, dai sindacâts e de glesie. Ae fin il
judiç incjariât di esaminâ il câs al à decidût di decretâ par
Uribetxebarria la libertât condizionâl, misure che però no je
stade rindude daurman operative in spiete di viodi se a saran
presentâts ricors. Chest bloc dal proviodiment al è stât judicât
iregolâr dai avocats dal presonîr basc e al à puartât a gnovis
manifestazions di proteste. Une proteste che però e podarès lâ
indenant ancjemò a dilunc se, dongje dal câs specific di Iosu
Uribetxebarria, no si proviodarà a rispietâ la leç ancje par chei
altris 13 presonîrs bascs che si cjatin a vivi une situazion
similâr.
Font:
Naiz:, 31/08/12 e 01-02/09/12; Gara, 31/08/12


text:
La Alsazie e je stade la uniche regjon de “France metropolitane” a restâ intes mans de UMP, il partît dal president francês Nicolas Sarkozy. Cun passe il 46% dai vôts intal secont turni chest partît al à otignût 28 dai 47 conseîrs de assemblee regjonâl alsaziane, cuintri dai 14 de coalizion di çampe e dai 5 de estreme diestre (Front National). Nissun elet pai autonomiscj di Unser Land che, propit sul ultin, invezit di jentrâ te aleance Europe Ecologie, a àn sielzût di dâsi dongje cul MoDem di François Bayrou che nol à rivât a passâ il prin turni eletorâl.
Font: Le Monde, 22/03/10; Món Divers, 15/03/10


text:
Sît par scrivi di scuele furlane, par publicâ materiâi e vie indenant. Viodarìn ce che al ven fûr lavorant.
lunedì 31 marzo 2014
Nel nome di Marco di Michele Marziani
giovedì 13 marzo 2014
Mariscuele
Biblioteche Civiche Don Gilberto Pressacco (Sale Conferencis)Sabide ai 5 di Avrîl, des 9:30 di matine
par cure dal Comun di Codroip, Istitût Comprensîf di Codroip e Societât Filologjiche Furlane
cu la poie de Provincie di Udin
venerdì 7 marzo 2014
Ai Colonos: Quelli del no
mercoledì 5 marzo 2014
Lezions cu la LIM
Zûcs didatics
Apprendere
A tutta LIM
Hot potatoes - tutorial
Hot potatoes
Voglia di imparare


text:
sabato 19 marzo 2011
Ducato dai vins furlans
Di cualchi bande si è za scuviart che soi deventade NOBILE dai vins furlans in ta delegazion di Rome. Propit cussì, soi jentrade in tal Ducato dai vins furlans. In une cerimonie tignude ca da enoteche Trimani il 16 di dicembre fieste di intronizzazion insieme a l'inaugurazion da Delegazion di Rome di chiste Associazion. Ce dì? Braure, propit tante braure!!
Cuissà ce che mi a di capità ancjemo, dut par une passion pai vins mitude par furlan.
Mi tocjarà cjate il sisteme di capità plui dal spes in Friul, mi metarai a studià cimut fà!!
Pubblicato da spirt di vin a 16:37 Nessun commento:
Etichette: degustazion, Personal, vin furlan
mercoledì 16 marzo 2011
SUPERWHITES 2011
Une FIESTE: ecco cimut che si pol descrivi il dopodimisdi di domenie 13 al St. Regis Hotel. E ce prodòs: si lave dal Montasio al persut di S. Danel, dal salam dal Cuei al Praga. Il dut ben compagnat dai vins: friulano, pinot blanc e gris, malvasie, ribuele, chardonnay, sauvignon, e ancje ramandul e picolit.
Ancje se soi stade strete cui temps, i vins che ai cjercjat an partat dongje dome bielis emozions e un Vin el à di dà emozions! E fevelà cui produtors par confrontà cun lor i pussibi abinaments dai lors vins cun cualchi plat particolar. Ad esempli ere un pinot gris ramat chel clamave propit un risot magari cun tartufo... E chel ramandul chel domandave dome di compagnà un Montasio stagionat...
Je stade une gran biele fieste pecjat che ven dome une volte ad an!
Ma une fieste cui ros furlans no si rive ancjemò a fale? Magari in une salute plui picule.......
Ancje se soi stade strete cui temps, i vins che ai cjercjat an partat dongje dome bielis emozions e un Vin el à di dà emozions! E fevelà cui produtors par confrontà cun lor i pussibi abinaments dai lors vins cun cualchi plat particolar. Ad esempli ere un pinot gris ramat chel clamave propit un risot magari cun tartufo... E chel ramandul chel domandave dome di compagnà un Montasio stagionat...
Je stade une gran biele fieste pecjat che ven dome une volte ad an!
Ma une fieste cui ros furlans no si rive ancjemò a fale? Magari in une salute plui picule.......
Pubblicato da spirt di vin a 22:55 Nessun commento:
Etichette: degustazion, vin furlan.
venerdì 11 marzo 2011
I vins da Imperatrice
Si è tignude a Rome al museo Napoleonic dal 25 di novembar al 27 di fevrar le mostre "I vini dell'Imperatrice. La cantina di Josèphine alla Malmaison". L'idee da esposizion ven fur da l'inventari dai bens de imperatrice Josèphine, prime femine di Napoleòn I, di cui veve divorziat par no jessi stade in grat di dagj un erede. In tal cjascjel di Malmaison le cantine ere furnide di plui di 13000 butilis. E le liste dai vins servis a chei che vevin le fortune di jessi invidas ere impressionande. Si lave dai vins di Borgogne, di Bordeaux e Champagne ai miors vins da zone di Languedoc-Roussillon, da Spagne e da l'Italie, come il Picolit dal Friul il Rosolio e il Vermouth. Poi par no tradì lis originis creolis, le imperatrice veve une pasion pal rum e i "licors da isulis". In ta mostre si passave da butililis cun fregios e inizials di Joséphine e Napoleòn e di altris da famèe Bonaparte, ad une biele colezion di tazis e servizis par ogni tipologie di vin (lis tazis di forme Medici servivin pal vin di Borgogne) e ancje cualchi coppe pal "punch", chel podeve jessi servit sie cjald (alore el podeve dà su tal cjaf) che fresc (mior tolerat). E tai panei di spiegazion si scuviarz che Napoleòn nol ere un apasionat di vins e ancje i miors Bordeaux ju slungiave cun le aghe!
Ma une robe strane: tal depliant chel presentave le mostre, in ta version franzese si lei:"Les meilleurs vins de Bordeaux, de Borgogne et de Champagne, y voisinent avec les grand crus du Languedoc-Roussilion, de l'Espagne ou de l'Italie. tel que le Picolit du Frioul, le Vermouth et le Rosolio." Se si va a lei le version in talian e in ingles sparès le citazion dal Friul.
Forsi no si saveve cimut tradusilu!
Pubblicato da spirt di vin a 07:26 1 commento:
Etichette: culture
mercoledì 9 marzo 2011
Gnufs apuntaments
Domenie 13 di marz ( as 14.30 fin as 19.30) apuntament al sT Regis Hotel a Rome cun SUPERWHITES la grande fieste dai vins blancs furlans, dulà che rinomadis cantinis presentin i lor prodòs. Une ocasion che oramai clame dongje ogni an estimadors dai blancs furlans da capital e dulintor.
Invezit, gli amis da cantine Pitars, che une an fasin e une an pensin, presenti il 25 di marz un diari di viaç in moto (!!) in Cine e une cene dulà che ricetis cinesis si sposin cun vins furlans.
Sarès propit curiose di provà a cjercjà il dolç e viodi cimut che si abine cul ramandul!
Invezit, gli amis da cantine Pitars, che une an fasin e une an pensin, presenti il 25 di marz un diari di viaç in moto (!!) in Cine e une cene dulà che ricetis cinesis si sposin cun vins furlans.
Sarès propit curiose di provà a cjercjà il dolç e viodi cimut che si abine cul ramandul!
Pubblicato da spirt di vin a 06:16 Nessun commento:
Etichette: culture, degustazion
lunedì 7 marzo 2011
A proposit di modis...
" Ora, per mia fortuna, va di moda fare finta di intendersi di vino, così tu vedessi quanti ragazzotti entrano nel dopocena, prendono la lista dei vini e poi ti chiamano:'Mi berrei volentiri un..? e magari ti scambiano il nome della fattoria con quello del vino, oppure vogliono un Chianti dell'87 che se uno se ne intendesse un minimo saprebbe che un Chianti dell'87 al massimo lo puoi usare come combustibile, e poi come se non bastasse ci mangiano i formaggi con il miele."
Marco Malvaldi -La briscola in cinque
L'à propit reson! cumò duç espers che zirin dis minus il vin ta tace par dagj aiar (come se no savesin che i parfums a fuarce di zirà il vin a svaporin), che come Albanese l'à ben mostrat ta so parodie rivin a sintè l'odor da rose pastanade daur cjase dal sindic, e poi magari simpri parce chel va di mode misturin savors, che fasin vignì fur len e amar.
Magari mior dos nozions siguris che tante cjacare. Ma mi a parut che si è scuminzat a sbassà lis alis e che la crisi vedi moderat ancje chistis personis. Insome sin tornas al classic che non pase mai di mode: preparazion e judizi.
Marco Malvaldi -La briscola in cinque
L'à propit reson! cumò duç espers che zirin dis minus il vin ta tace par dagj aiar (come se no savesin che i parfums a fuarce di zirà il vin a svaporin), che come Albanese l'à ben mostrat ta so parodie rivin a sintè l'odor da rose pastanade daur cjase dal sindic, e poi magari simpri parce chel va di mode misturin savors, che fasin vignì fur len e amar.
Magari mior dos nozions siguris che tante cjacare. Ma mi a parut che si è scuminzat a sbassà lis alis e che la crisi vedi moderat ancje chistis personis. Insome sin tornas al classic che non pase mai di mode: preparazion e judizi.
Pubblicato da spirt di vin a 23:09 Nessun commento:
Etichette: libris, tradizions
domenica 6 marzo 2011
Un consei
Jeri lade un momentut a Firenze, ma propit parce che no dismentei le passion dal vin, un piçcul consei.
Se pasais di lì e ves un tic di fan, podes provà BORGOVINO, un localùt picul in vie Borgo S. Lorenzo al numar 21 dulà che l'assortiment di panins fresc l'è valid e dopo magari se propit no ores la cocacola, podes provà cun un tai di FRIULANO!! Sì, propit un puest di conseà agli amis.
Mandi
www.borgovino.com
Se pasais di lì e ves un tic di fan, podes provà BORGOVINO, un localùt picul in vie Borgo S. Lorenzo al numar 21 dulà che l'assortiment di panins fresc l'è valid e dopo magari se propit no ores la cocacola, podes provà cun un tai di FRIULANO!! Sì, propit un puest di conseà agli amis.
Mandi
www.borgovino.com
Pubblicato da spirt di vin a 19:55 Nessun commento:
Etichette: vacancis
mercoledì 2 marzo 2011
Tornat!!
Si, dopo tante fature dopo tantis peregrinazions a risolvi un conflit di interes cun l'elettroniche, ecco cà a fevelà di vin une altre volte!!
No sarès mica deventas duç astemios intant??
Tantis robis di contà, ma pal prin post da gnove edizion une robe serie cjatade su un libri di un mestri samurai Ichijo Kaneyoshi, consiliar par dos voltis di un imperator giapones tal 1470.
A tutti andrebbe offerta la possibilità di rallegrarsi bevendo del vino come modo di accompagnare il divertimento. Che altro si potrebbe aggiungere? Perfino i discorsi di Confucio non indicano quantitativi precisi rispetto al vino, tranne il fatto di non diventare molesti. Dipende da come uno regge l'alcol, non c'è una regola per questo si dice che non esistono quantitativi precisi...Se ti sei divertito al punto da sentirti su di giri e pensi di essere sbronzo, è meglio per tutti se ti ritiri presto, perchè potrebbe facilmente accadere un incidente.
Se no son attualis chistis considerazions...
Pubblicato da spirt di vin a 22:01 Nessun commento:
Iscriviti a: Post (Atom)


text:
Intal Dicembar stât la Comission eletorâl centrâl de Letonie e veve convalidât cuasi 190 mil firmis fatis indenant par domandâ un referendum par dâi un status di uficialitât al rus. In dì di vuê, di fat, il 44% dai 2 milions di abitants de republiche baltiche a fevelin par rus, ma cheste lenghe no gjolt di nissune forme di ricognossiment e e ven calcolade di lenghe foreste. Chel istès il Parlament de Letonie al veve boçât une propueste di leç par uficializâ il rus. Dut câs, propit ta chestis zornadis, la Cort Costituzionâl e à dât il vie libare al referendum che al propon di ricognossi ae lenghe russe un ciert nivel di uficialitât. Il vôt al varès di davuelzisi za cui 18 di Fevrâr.
Font: RIA Novosti, 20/01/12


text:
- ¿ Mi daiso la buine man ? - Mi ricuardi cuant che o jeri frut, a prin dal an al faseve un frêt di cricâ, magari al veve neveât, ma nuie mi impedive di lâ pes cjasis dai parincj e amis a fâ i augurs di: - Bon principi dal an, e o finivi il discors cun: - Mi daiso la buine man, di solit mi davin cualchi franc, opûr des robis dolcis.
---
I agns a passavin, e ancje i fruts a cressevin, cuant savè che e jere ore di lassà il puest ai plui piçûi ? Cuant che cualchidun ti diseve, " PANDOLO ", al voleve dî che, za tu jeris avonde grant, e che cence volê ti metevin te categorie che, tu ses masse grant par sei piçûl, e masse piçûl par sei grant. Une etât indulà che si passe dal puartâ bregons curts, a puartâ bregons luncs.
---
Cheste e je stade une mê esperience par tancj agns tal dì di prin dal an, intun Friûl di tant timp fa, di sigûr vuê come vuê a saran altris manieris di fâ regâi ai fruts, plui esigjents comercialmentri, dacuardi aes regulis dal marcjât.
---
Mandi, e Bon Principi a ducj voaltris.
---


text:
La strade par incressi lis misuris di politiche linguistiche in Gales e je chê dal trasferiment des competencis legjislativis su cheste materie dal Parlament di Londre ae Assemblee Nazionâl Galese. Dome in chê volte si podarà imbastî une gnove leç organiche che e cjapi dentri, in plui dal setôr public, ancje chel privât, che e meti sù un comissari pe lenghe e che e garantissi un plen bilinguisim. E je cheste la rispueste che il guvier galês al à dât, par bocje dal ministri pal patrimoni nazionâl Alun Ffred Jones, a cui che di timp al domandave un intervent plui fuart dal guvier locâl par difindi i dirits linguistics dai galês. In dì di vuê, il guvier galês al à gruessis responsabilitâts tal cjamp linguistic, ma pôcs imprescj legjislatîfs e, duncje, il prin pas al è chel dal trasferiment di podês. Po si proviodarà cuntun intervent legjislatîf – al à spiegât il ministri – parcè che lis leçs di bessolis no sigurin l’avignî di une lenghe, ma a àn une funzion impuartante par rivâ a fâlu.
Font: Eurolang, 02-03/02/09


text:
Mi plâs ricuardâ il rapuart che o vevi di piçule cui miei cusins. A son stâts i miei prins amîs e cui zûcs i prins rapuarts. Ma ‘nd jere un in particolâr che al jere dome nestri… e parcè? Par sei chel che a zuiavin i nestris paris in Friûl. Si clamave il “Zûc dal truc”, si lu zuiave il dì di Pasche. Issint une tradizion che si trasmeteve di gjenerazions, nus tocjave a nô imparâlu!
I preparatîfs a scomençavin une setemane prime. Si pensave al mangjâ, ma ancje a preparâ il “Truc”!
I ûfs a jerin i elements di chest zûc. Par chel, si sielzevin i plui biei, par dopo piturâju o trucâju, une tradizion cussì impuartant che unive dute la famee.
Me mari, Albe mi a insegnât a preparâju come che ju faseve me none Catarine, a Cividât. Il câs al jere che nô cusins a vevin vût la stesse none! Alore bisugnave ve un tic di creativitât… par che non fossin ducj compagns.
Par esempli, ju involuçavin cun scusis di cevole, une parsore di che altre, par no lassà nuie blanc, e si tornavin a voluçâ cun peçots di coton, e si ju leave strents cuntun spali, po dopo si metevin a boli. Une altre pussibilitât e jere che di meti tal mieç des scusis, fueis di savôrs. L’efiet al jere maraveôs, a someavin di marmul cu lis fueutis stampadis atôr. In tant par piturâju si dovevin fâju bulì prime. Za frêts si fasevin i dissens di pasche: rosutis, i nons dai zuiadôrs, ecc. E cundut ce che si veve in cjase si ju colorave.
Le metevin dute par fa i ûfs plui biei… i plui origjinâi.
La sabide di pasche, mio barbe Guerino, al preparave il teren dal zûc, che al vignive fât cul savalon. Come che lui al lavorave te costruzion, ‘nd veve une vore di rene. Mio pari Aldo al leve a dai une manute, cetant lavôr che ur dave!
Il cumul al jere cuasi taront, e al veve doi ponts di partence, par dulà che i zuiadôrs e tiravin i ûfs. In chel pont al veve une altece di cirche un metri e dopo al leve jù di colp.
Ce tantis ridadis cuant che i ûfs si sdrondenavin un cun altri! Cussì al vinceve chel che ai restave l’ûf plui intîr
Ducj a zuiavin, i piçui e i vecjos. Ce tante ligrie! Ce tante nostalgjie dai paris, tornà a zuià come cuant che o jerin fruts.
E dopo di vê rots tancj di chei ûfs, cetantis ridadis. Si leve a mangjâ la gubane e i ûfs di pasche cussì ben meretâts.
---
A son ricuarts di Catalina (Lina) Maria De Faccio
---


text:
jueves, 15 de abril de 2010
Gnove vieste di "Leturis"...
“Leturis” al cambie di vistît e si met la golarine, o vin dât une man di blanc, cambiât il dissen de pagjine, modificât la disposizion e il colôr.
Val a dî che la cjase e je la stesse, o vin dome cambiât di sît i mobii.
Il prin miercus dal mês o larin indenant cul “Cjanton di Anute”, zentilmentri scrit come simpri de Siore Anna Leonarduzzi di Rosari, Santa Fé, Argjentine.
Tes restantis publicazions dal mês a laran lis storiis dal “Cjanton di Galliano”, che si puedin scoltâ par Radio Magna (www.am680.com.ar) lis sabidis a lis 11 di buinore, ore di Bs.As, vent cussì la pussibilitât di scoltà e lei la stesse storie.
O speri che il cambi us plasi, us saludi cuntun mandi nostran.
ººº
miércoles, 7 de abril de 2010
Il Cjanton di Anute, "Monolic"
Soredut i miei fîs ultimementri mi disin di atualizâmi, di metimi in zornade, - nol po sei, no tu ses tant vecje - !! Benon!! Al è decidût. Cumò o ai un “personâl trainer”, mi compagne dapardut, cun lui o ai capît un grum di robis che prin no savevi.
O ai imparât a fâ us dal cassîr automatic, lâ su e ju pes scjalis mecanichis tai “Shoppings” cence problemis, prin mi si ingrampavin i tacs jenfri i scjalins, a disbratâ pratichis bancjariis ecc…ma simpri cul mio “trainer” vicin, lin al teatri, al cine, spetacul gnûf che si presente, li nus cjatais di sigûr.
Cumò mi sint un’altre , il cuarp plui agjil e snel, cu lis dietis o ai parât ju 20 chilos, o dimostri 20 agns di mancul, cosmetics e cremis par tignî la piel elastiche, mi cjali tal spieli e no mi ricognòs, e ca, o scomenci a vê dai problemis…ai miei fîs no ur plâs il cambio.
Cumò mi sint un’altre , il cuarp plui agjil e snel, cu lis dietis o ai parât ju 20 chilos, o dimostri 20 agns di mancul, cosmetics e cremis par tignî la piel elastiche, mi cjali tal spieli e no mi ricognòs, e ca, o scomenci a vê dai problemis…ai miei fîs no ur plâs il cambio.
Mi àn cridat pal cambiament, a mi disin ¿mame, ce ti sucedial?. Jo no ju capis!! Prin a mi disevin antighe, vuê che o soi ben moderne e dispatussade no ur plâs, cui ju intint !!!
O ai decidût di no fâur câs, cussì mi sint ben, mi sint zovine e par ce no…desiderade!!
No stoi pensant tune cubie, no par l'amôr di Diu. Il gno puar vecjo al po polsâ in pas, o stoi ben cussì. Cul mio “personâl trainer” a mi baste e a mi vanze.
---
Il paradoss di chest câs al è che i fîs a volevin une mari indipendente, cussì a varessin plui libertât. Cumò ur da fastidi chê indipendence par considerale improprie
---
Suscribirse a: Entradas (Atom)


text:
martedì 16 marzo 2010
Seso ancjemo a bevi coca-cola?
Ven siarât l'an cun la Coca Cola ma soi sigure che NISUN mi vedi scoltade!
Dopo il letargo invernâl tornin a fevelà da robis che nus intrighin di plui: i vins.
Ancje il numar di gjenâr-fevrâr da Patrie dal Friul (www.lapatriedalfriul.org) si è viart cun une interviste a Gianola Nonino, su une passion di fameè come le sgnape Nonino e il premi Risint d'Aur. Sì propit le passion e permet a cualchi desideri, che in su lis primis, disen no realizabil, di deventà realtât. E propit le pasion dal vin a tornât a fà parti il blog di sommelier furlane...
Pubblicato da spirt di vin a 18:24
Etichette: Personal, tradizions
Nessun commento:
Iscriviti a: Commenti sul post (Atom)


text:
Cu la scuse
de crisi economiche la lenghe asturiane e je daûr a patî un atac
brutâl. A jevâ cheste denuncie al è il moviment politic Compromisu
por Asturies che al domande al guvier asturian di cambiâ direzion e
di inviâ une politiche linguistiche serie che e puarti al
ricognossiment statutari de uficialitât de lenghe. In dì di vuê,
invezit, si cjatisi denant di un tai dal 60% des risorsis pe
promozion linguistiche: un tai che – pal grup nazionalitari
asturian – al è disproporzionât rispiet aes politichis di
riduzion des spesis fatis in altris setôrs e al mostre cussì une
motivazion politiche clare. Compromisu por Asturies al invide duncje
dutis lis realtâts associativis e i moviments impegnâts inte difese
dal asturian a dâsi dongje par fermâ chescj atacs.
Font:
EuropaPress:, 14/09/12


text:
Macedonie: nissun acuardi cu la Grecie
Lis ultimis tratativis jenfri Macedonie e Grecie, che si davuelzin cu la mediazion dal inviât speciâl de ONU Matthew Nimetz, no àn puartât nissune buine gnove par risolvi i contrascj che a esistin tra i doi stâts. Al contrari, su la taule a son stâts metûts gnûfs elements di scuintri. La cuestion e jere nassude subite daspò de indipendence de Macedonie de Federazion Jugosalve, cuant che la Grecie e veve metût in pîts une cause internazionâl che e va inmò indenant sul dirit de Republiche ex jugoslave di doprâ il non di Macedonie che, pai grêcs, al parten in maniere esclusive a di une des regjons storichis de Grecie. Ogni tentatîf par saltâ fûr di cheste situazion, fin cumò, nol à vût sucès. Cun di plui – al denuncie il prin ministri macedon Nikola Gruevski – la Grecie e cjate fûr ogni sorte di pidiment politic e economic par fâi cuintri ae Macedonie. Propit la oposizion dai grêcs e à impedît, par esempli, che la ex republiche jugoslave e jentràs inte NATO. Tai ultins documents inviâts ai rapresentants de ONU, Gruevski al lamente po che ancje la glesie ortodosse greghe e je su la stesse linie dal stât e e impedìs che si ricognossi la esistence de glesie ortodosse macedone. Il guvier di Skopje al denuncie ancje la situazion de minorance macedone in Grecie e e domande che lis autoritâts greghis a metin fin aes violazions dai dirits di cheste comunitât. La Grecie, di fat, e va dilunc a no ricognossi la presince di minorancis nazionâls e linguistichis sul so teritori e e colpìs cun fuarce ogni tentatîf di difindi i dirits di chestis comunitâts. Par rindisi cont di cheste situazion al baste dâ un cuc ae stampe greghe che, cundut che e à fevelât sei dai gnûfs contrascj cu la Macedonie, sei des declarazions di Gruevski, e je stade une vore atente a no fâ nissun riferiment ae esistence de minorance macedone in Grecie. Il segretari gjenerâl de ONU, Ban Ki Moon, al à dite che prime di frontâ la cuestion de minorance al covente risolvi il scuintri sul non.
Font: Nationalia, 21/08/08; Le Courrier des Balkans (Eleftheros Typos), 13/08/08


text:
Ossezie e Abkhazie: la Russie e ricognòs la lôr indipendence
Ai 26 di Avost, la zornade daspò che lis dôs ramis dal Parlament rus a vevin votât par che il guvier al ricognossès la indipendence de Ossezie meridionâl e de Abkhazie, il president de Federazion Russe, Dimitri Medvedev, al à comunicât di vê ricognossût in maniere uficiâl la indipendence des dôs regjons dal stât gjeorgjan. Cun di fat, al à spiegât il president rus, daspò dal tentatîf decidût dal president gjeorgjan Mikhail Saakashvili ai prins di Avost di recuperâ cu la fuarce i teritoris de Ossezie meridionâl, ogni ipotesi di convivence pacifiche di cheste regjon e de Abkhazie dentri de Gjeorgjie e je lade sù pai stecs. Medvedev al à ancje fat riferiment ai referendums che si son tignûts ta chescj teritoris par rivendicâ la lôr indipendence. Il president rus al à po invidât chei altris stâts a ricognossi ancje lôr la indipendence des dôs republichis caucasichis. Fin cumò, dut câs, la decision russe no à cjatât nissune poie. Lis protestis plui duris a son rivadis, in plui de Gjeorgjie là che Saakashvili al à acusât la Russie di vê anetût i doi teritoris, dai Stâts Unîts e de Union Europeane, ancje se no si à cjatât un front comun su cemût rispuindi ae decision russe.
Al è dificil di dî ce consecuencis che cheste decision e varà sei pe aree caucasiche, sei in altris teritoris là che si àn fuartis tindincis indipendentistis. A tacâ de stesse Federazion Russe là che i ponts plui cjalts a son la Cecenie e la Ingussezie. Par intant Ossezie meridionâl e Abkhazie a jentrin te liste di chei stâts che a puedin svantâ dome un ricognossiment parziâl tant che Taiwan, il Sahara Ocidentâl, il Cossovo (che fin cumò al è stâts ricognossûts di uns 45 membris de ONU) e la Republiche turche di Cipri setentrionâl (ricognossude dome de Turchie).
Font: Món Divers, 26/08/08; Nationalia, 26/08/08


text:
Al Udin i coventavin ponts, caratar e zûc. A Bologne la scuadre blancje e nere e à cjatât chei, chel e chel altri, almancul in part. Cuintri de formazion emiliane l’Udin e à mostrât fin dal principi un ategjament tatic positîf, cirint di fâ zirâ la bale e di blocâ lis iniziativis aversaris metudis adun su lis corsiis esternis. La formazion furlane il miôr lu à fat viodi tal secont timp, cuant che, sot di un gol, e je rivade a rimontâ il disvantaç e a ribaltâ il risultât.
Za tes primis fasis de partide si rive a preseâ la zornade sì di Zapata, che al sarà un pont di riferiment pai siei compagns dal principi ae fin. Cun dut de buine ande de scuadre di Colantuono,
Cul passâ dal timp i parons di cjase a vuadagnin cjamp e balons. L’Udin al sufrìs un pôc la pression aversarie, al è lent tes sôs azions di cuintripît e al palese cualchi disatenzion di masse te fase difensive, ancje se par fortune dut chest nol à efiets negatîfs imediâts. Propit di un erôr di Iturra, che si fâs fâ un tunnel di Rizzo, al rive la azion dal vantaç dai undis di Delio Rossi.
L’Udin al patìs il colp, ma al imbastìs almancul dôs ocasions par tornâ in paritât, ancje se nol rive a concretizâlis pardabon. Di chê altre bande, Wague al romp une biele combinazion inviade di Brienza e il prin timp si siere cul sucès parziâl, sostanzialmentri meritât, dai parons di cjase.
Dopo de polse, la condote de partide dal Udin no somee tant divierse di chê de ultime part dal prin timp, cuant che i blancs e neris a vevin sbassât la linie dal lôr zûc, e il Bologne al prove a fracâ il pedâl dal aceleradôr par meti in sigurece la vitorie. Lis robis a mudin in miôr pal Udin dopo de jentrade tal cjamp di Di Natale, al puest di Thereau: al è un moment di svolt, cuntun cambiament di ritmi e di ategjament che si concretize daurman cuntune buine percussion verticâl di Badu, che al rive a segnâ ancje se cun cualchi dificoltât di realizazion.
La paritât e je il spieli de gnove situazion: dal prin minût dal secont timp al puest di Iturra al è Lodi e la scuadre e vuadagne gjeometriis e ecuilibri, intant che cu la jentrade di Di Natale la pression ofensive si zove de cualitât e de fantasie di Totò. Il Bologne al cale e l’Udin al cres, in sens sei tatic che soredut agonistic: al à plui morbin, in ducj i reparts, ae stesse maniere dal secont timp de partide cul Milan.
Cussì, dopo di un biel intervent di Karnezis suntun tîr di Brienza al cjate il gol dal doi a un cun Zapata, che cinc minûts prime de fin al gjolt di une biel pinelade di Di Natale e al met la sô firme, dopo vê corût e scombatût cun snait e cun continuitât, suntune vitorie preseose.
Une vitorie che e coventave, pe classifiche e no dome par chê.


text:
une zornade di musiche ad ôr dal flum par celebrâ il Tiliment e
difindilu dal progjet de autostrade Cimpel-Glemone, che si tignarà
domenie ai 09 di Setembar des 11 di buinore fin
sere in localitât Pontaibe dongje Cuel di Pinçan (PN) ae confluence tra
Arzin e Tiliment.
Al conciert, rimandât dai 26 di Avost par vie dal brut timp, a
cjaparan part
Pantan, G.B.U. - The Good, the Bad and the Ugly,
che a sunaran tacant
des 14.
Fieste a tacâ des 11 cun passegjadis vuidadis al Tiliment intune zone une vore salvadie e
sugjestive, mostre naturalistiche, musiche e buine robe di bevi e
mangjâ. In plui, aes 9 di buinore, escursion
cul WWF al pont panoramic de Mont di Muris, di face de aree dal conciert, cun viodudis spetacolârs dal Tiliment
(apontament aes 9:00 a Sant Pieri di Ruvigne, tal splaç ae crosere tra
provinciâl 5 e vie dal Puint. In alternative si pues lâ sù in machine e cjatâsi
cul grup dai cjaminadôrs aes 10:15 su la strade de mont. Info e plantutis sul
sît www.comitato-arca.it).
Intervents di WWF, Legambiente, CAI, i comitâts Assieme per il Tagliamento, Movimento tutela Arzino,
Per Altre Strade, Comitato
per la vita del Friuli rurale, Coordinamento territoriale per l'ambiente,
No Tav Udine.


text:
Sît par scrivi di scuele furlane, par publicâ materiâi e vie indenant. Viodarìn ce che al ven fûr lavorant.
sabato 24 novembre 2012
martedì 13 novembre 2012
The Syringa Tree
a 8 e mieze sot sere,
al teatri Benois-De Cecc.
lunedì 12 novembre 2012
Usancis linguistichis
presentazion dai risultâts dal studi fat dal Sportel pe lenghe furlane
su lis usancis linguistichis dai students des scuelis secondariis di I e II grât di Cividât e su la lôr cognossince e percezion de lenghe furlane.
domenica 11 novembre 2012
Mangje cun atenzion...
Frache cul mouse su la imagjin par ingrandîle.
Imagjin gjavade di chi.
BOCÂL E CRESIME - concors leterari
"TARLECS E COMAREÇS JENFRI BOCÂL E CRESIME".
Si trate di scrivi un test in lenghe furlane (e in grafie uficiâl) cuntun dialic jenfri i personaçs di Bocâl (il Carnevâl) e di Cresime (la Cuaresime) daûr de formule tradizionâl dal "contrast". Lis oparis a varan di mantignî, come che e vûl la tradizion, une conotazion distinte tra i doi personaçs: un (Bocâl) mataran e cence regulis, chel altri (Cresime) austêr e penitent. Il sogjet dal dialic comic al varà di jessi un coment ai avigniments locâi e nazionâi dal ultin an,
di no plui di 8000 batudis (spazis comprendûts). Il dialic che al vinçarà al vignarà interpretât e metût in sene di Cresime e di Bocâl te zornade de tradizionâl Mascarade di Remanzâs ai 3 di Març dal 2013 ae fin de sfilade.
Al autôr dal test vincidôr i vignarà ricognossût un premi in bêçs.
La scjadince pe consegne dal elaborât e cole ai 4 di Fevrâr dal 2013.


text:
Sît par scrivi di scuele furlane, par publicâ materiâi e vie indenant. Viodarìn ce che al ven fûr lavorant.
giovedì 19 febbraio 2009
Cromazio
sabato 14 febbraio 2009
giovedì 12 febbraio 2009
Si tire flât
O ai cjatât cui che al fasarà i zûcs didatics par furlan.
Une frute e ven a judâmi a dutrine.
O sin dongje de vierte.
O speri che ducj a sedin plui contents cumò che lis zornadis si slungjin.
lunedì 2 febbraio 2009
domenica 1 febbraio 2009
Razis
Chê dì, al veve passade la zornade interie a puartâ lis cjanis di sorc,
e cuant che il caposcuadre al veve dite che e jere ore di molâ,
intant che i oms a desenis si jerin inviâts par lâ a cjase
fasint pindulâ lis lôr lungjis ombrenis,
lui al veve corût chi, par fâ lis sôs bisugnis,
e dut tun colp lis veve viodudis...
Un grant trop di razis salvadiis che al vignive jù su la isulute
lu veve instupidît.
(Mp Yan "L''uomo che allevava i gatti")


text:
Scozie: il plan dal SNP pe indipendence
Il prin ministri scozês Alex Salmond al à presentât al public il document metût adun dal so partît – il Scottish National Party – tant che fonde pe discussion sul avignî istituzionâl de Scozie. Si trate di un test che al à par titul “Choosing Scotland’s Future” e che al fronte lis stradis principâls pal cambiament costituzionâl dal paîs cui diviers pro e cuintri di ogni propueste. A son trê lis alternativis plui significativis, ven a dî une incressite minime dai podês devolûts, une riforme radicâl dal implant de devoluzion cuntun aument grues dai podês dal Parlament scozês, e la indipendence. Il SNP al sburte par cheste ultime opzion e al à chê di imbastî un referendum pe indipendence dentri dal 2010, dut câs il document presentât al ten cont ancje di chês altris stradis e al è un invît viert a ducj i citadins a discuti. Par chest al è stât metût sù ancje un sît internet – che si lu cjate ae direzion www.anationalconversation.com – là che si pues discuti sul argoment.
Intant, daûr di une inchieste comissionade dal cuotidian Daily Mail, al ven fûr che, daspò des elezions, il SNP al à cressût inmò di plui il so consens framieç dai scozês, che pal 48% a mostrin di poiâ chest partît. Simpri daûr de stesse inchieste, al ven fûr che, in dì di vuê, dome il 31% de popolazion e votarès a pro de indipendence de Scozie.
(Font: SNP, Gara, Galiza Hoxe, VilaWeb, 14/08/07)


text:
Un aument dal nivel di autoguvier de valade, il ricognossiment de specificitât nazionâl de sô comunitât e un sisteme di bilateralitât intai rapuarts tra i doi guviers. A son chestis lis liniis di fonde dal progjet di riforme de leç di specialitât che il sindic de Val di Aran, Francés Boya, al à presentât al guvier de Gjeneralitât de Catalogne. La riforme de leç di specialitât de comunitât aranese e je previodude dal Statût di autonomie fat bon dal Parlament catalan intal 2006. La Val di Aran e à fevelât cuntune vôs sole, al à marcât il sindic di cheste comunitât ocitane, dal moment che il progjet al à vût la adesion di ducj e trê i partîts rapresentâts intal Consei gjenerâl de valade. La riforme de leç di specialitât, a àn rispuindût i rapresentants dal guvier catalan, e sigurarà un ricognossiment clâr de identitât nazionâl de comunitât, un aument des competencis e des risorsis par metilis in vore.
Font: Món Divers, 14/07/09; Nationalia, 14/07/09


text:
Un
grup di citadins e di esperts dal setôr che si da dongje intal sît
Gàidhlig TV al domande ae direzion di BBC Alba di invertî la
direzion cjapade intai ultins agns. Cun di fat, chê che e varès di
jessi la rêt televisive in lenghe gaeliche scozese de BBC e à
simpri plui contignûts par inglês. Par esempli, vie pal 2014, si à
introdusût il cussì clamât “boton ros” che al permet di passâ
cuntun clic di une program par gaelic ae sô version par inglês,
cence contâ dutis lis trasmissions che a varessin di jessi par
gaelic e invezit a son condusudis par inglês. Un altri aspiet
criticât al è chel de ufierte dai sottitui dome par inglês cuant
che, viodude la distance che a voltis e je tra forme scrite e forme
orâl, al sarès fondamentâl vê i sottitui ancje par gaelic par
judâ sei cui che al è daûr a imparâ cheste lenghe celtiche, sei
cui che za le dopre ma cence vê masse familiaritât cu la sô forme
scrite.
Font:
The
Scotsman,
09/01/15